Vukovima u BiH prijeti nestanak - Glas Srpske\nDejan Jovičić 24.02.2021 07:59\nSRBAC - Ukoliko ne počnu ozbiljne aktivnosti u kreiranju plana zaštite vuka u BiH, postoji mogućnost da ga izgubimo kao vrstu, što ne smijemo dozvoliti, jer su vukovi sa ovih prostora jedinstveni u Evropi.\n- Neki od razloga koji bi mogli objasniti strukturu su da je došlo do hibridizacije sa psima i šakalima ili povezivanjem lokalnih populacija vukova koje su ranije bile razdvojene, a koje pripadaju dinarsko-balkanskoj populaciji vuka, koju čini oko 3.900 jedinki od oko 12.000 vukova koji naseljavaju Evropu. To trenutno istražujemo. Moguće je i da lovni pritisak na vuka, koji zakonski nije zaštićen, dovodi do smanjenja brojnosti populacije, što izoluje vukove jedne od drugih, dovodi do ukrštanja u srodstvu i genetičke strukturisanosti populacije - rekla je Šnjegota.\n- Na to treba obratiti pažnju i krenuti sa ozbiljnim aktivnostima u kreiranju plana zaštite, uključiti sve relevantne institucije i stručnjake koji se bave zaštitom biodiverziteta. Vuk u BiH je jedinstven po svojoj genetičkoj strukturi, ne samo na Balkanu već i u Evropi i svijetu i to treba sačuvati. Nažalost, mi smo jedna od rijetkih evropskih zemalja u kojima vuk nije zaštićen - ističe Šnjegota.\n- Trenutno sam uključena u projekat istraživanja hibridizacije između vukova, šakala i pasa na evroazijskom nivou. Genetičke analize će biti urađene u Gdanjsku u Poljskoj, gdje bih trebalo da otputujem čim dozvoli epidemiološka situacija. Kada je u pitanju BiH, uočeno je da se brojnost šakala drastično povećava i predstavlja jedan od gorućih problema - rekla je Šnjegota, koja je zaposlena na Prirodno-matematičkom fakultetu u Banjaluci i član je radne grupe za animalne genetičke resurse na Genetičkom institutu u okviru Univerziteta u Banjaluci. Jedina je osoba iz BiH koja je prije dvije godine učestvovala na međunarodnoj konferenciji u Kembridžu, koja se bavi zaštitom biodiverziteta i menadžmenta prirodnih resursa, gdje je pred mladim naučnicima iz oko 120 zemalja predstavila projekat zaštite vuka u BiH.\n- Imala sam punu podršku fondacije “Rufford” koja je finansirala moj kompletan terenski rad, kao i finansijsku podršku resornih ministarstava u Vladi RS, PMF-a i Univerziteta u Banjaluci. Pomoć sam imala i od brojnih pojedinaca koji su mi pomogli u uzorkovanju i raduje me veliko interesovanje građana da se uključe u naše projekte - rekla je Šnjegota.


Sastanci u Beogradu i Briselu o sporazumu | Spor Srbije i Kosova | Al Jazeera Balkans\nSjever Kosova u fokusu je briselskog sporazumaEPA\nPremijer Srbije Ivica Dačić i prvi potpredsjednik Vlade Aleksandar Vučić u četvrtak počinju razgovore sa predstavnicima srpskih opština na sjeveru Kosova.\nPredsjednik opštine Leposavić Dragiša Vasić rekao je za Tanjug kako očekuje da Vučić iskaže razumijevanje za položaj Srba sa sjevera Kosova, kao što je to činio do sada.\nFule u Beogradu\nEvropski komesar za proširenje Štefan Fule u četvrtak dolazi u posjetu Beogradu, gdje će se u večernjim satima sastati s premijerom Srbije Ivicom Dačićem, saopćeno je iz Vlade Srbije.\nFule će se u petak sastati sa potpredsjednicom Vlade Srbije zaduženom za eurointegracije Suzanom Grubješić.\nTakođer će učestvovati na konferenciji kojom će biti pokrenut Projekat za jačanje kapaciteta policije i pravosuđa za borbu protiv korupcije u Srbiji.\nVučić je ranije ove sedmice izjavio da očekuje dogovor sa Srbima sa sjevera Kosova u vezi sa sporazumom Beograda i Prištine o normalizaciji odnosa, koji je parafiran u Briselu.\n"Očekujem da se dogovorimo i nađemo rešenje sa Srbima sa severa Kosova i ujedinjeni nastupamo, kao što smo to uvek činili", rekao je on.\nTimovi za primjenu sporazuma u Briselu\nU Briselu se timovi za primjenu sporazuma Beograda i Prištine sastaju u četvrtak u kabinetu šefice evropske diplomatije Catherine Ashton, kako bi joj predstavili planove za implementaciju, najavljeno je iz sjedišta Evropske unije.\nBeogradski tim predvodi savjetnik predsjednika Srbije Marko Ðurić, a u njemu su i generalni sekretar Vlade Veljko Odalović, ministar pravde i državne uprave Nikola Selaković, te zamjenik direktora policije Branislav Mitrović, dok će prištinski tim predvoditi zamjenik premijera Hajredin Kuci.\nTimovi će se prvo odvojeno sresti sa Ashton, da bi potom, prateći dosadašnji format dijaloga koji se odvijao na premijerskom nivou, održali zajednički sastanak, prenosi Tanjug.\nPotpredsjednica Vlade Srbije za evropske integracije Suzana Grubješić izjavila je da će timovi za implementaciju briselskog sporazuma na sastanku razgovarati o redoslijedu realizacije dogovorenih tačaka i rokovima njihove primjene.\nPremijer Kosova Hashim Thaci izjavio je ranije ove sedmice da je Kosovo pripremilo plan implementacije, koji će biti predstavljen Ashton.\n"Plan je konkretan, sa zakonskim aktima i rokovima za provođenje i akterima implementacije. Očekujemo da ćemo postići dogovor u vezi s planom za provedbu do 26. aprila, kako je i određeno sporazumom, kako bismo odmah počeli sa primjenom", rekao je Thaci.\nSavjetnik predsjednika Srbije Oliver Antić rekao je za agenciju Srna da briselski sporazum ne znači priznanje Kosova i poručio da Beograd ne odustaje od Rezolucije 1244 Vijeća sigurnosti Ujedinjenih naroda, koja garantuje teritorijalni integritet Srbije, te da nastavlja borbu protiv daljeg priznavanja nezavisnosti Kosova.\nSkupština Srbije o Kosovu u petak\nDjelić velikog dogovora


02 Feb 2014 Komentara (0)Putno osiguranje / Besplatno osiguranje u insotranstvu / PZO / Putno zdravstveno osiguranje / Međunarodni ugovor o socijalnom osiguranju / Zdravstveno osiguranje / Naplata osiguranja /\n- Primetan je trend rasta broja izdatih polisa onlajn putnog zdravstvenog osiguranja, jer su putnici shvatili da za minimalne iznose premije, do 3.000 dinara, brigu o eventualnim zdravstvenim problemima mogu da prepuste stručnjacima. Asistenska kuća Coris izmiriće obaveze prema lekaru i platiti ostale troškove nastale zbog kupovine lekova ili drugih medicinskih sredstava. Činjenica je takođe da će maksimalno u roku od 14 dana od dana podnošenja zahteva biti refundirani svi do tad nastali troškovi korisnika - objašnjava za Danas Bojan Vučić, ekspert za onlajn prodaju As osiguranja.\nKao novinu na tržištu osiguranja u Srbiji, Vučić ističe kupovinu tog proizvoda posredstvom interneta. „Korisnici se još uvek navikavaju na mogućnost kupovine polise putnog osiguranja kako za sebe, tako i za kompletnu porodicu, iz fotelje, odnosno bez odlaska u poslovnicu ili čekanja u redovima“, ističe Vučić. On podseća i na to da je ugovaranjem paketa putnog zdravstvenog osiguranja, u slučaju bilo kakvog zdravstvenog problema, obezbeđena usluga potpunog zbrinjavanja bolesnika. To podrazumeva nabavku lekova i medicinskog materijala, zatim specijalističke preglede i prevoz do najbliže medicinske ustanove, bolničko lečenje, kao i transport do stana, ukoliko je reč o težim medicinskim slučajevima.\n- To praktično znači da osiguranik, koji se našao u nevolji, pozivom kol centra aktivira polisu i od tog trenutka brigu o njemu preuzimaju profesionalci. U slučaju nezgode tokom putovanja u zemlji i inostranstvu troškovi zbrinjavanja povređenog zavise od vrste usluge koja se pruža čija vrednost može premašiti 30.000 evra - ističe Vučić.\nPrema rečima Aleksandra Perića, direktora Sektora za zdravstveno osiguranje Delta đeneralija, zainteresovanost za ovu vrstu usluge ima trend rasta. „Mi u ovom trenutku imamo više od 200.000 klijenata korisnika putnog zdravstvenog osiguranja. Zanimljivo je, takođe, da je trend rasta prodatih polisa karakterističan i za putnike koji idu na kraća putovanja, ili na bliže destinacije, a znatno povećanje prodaje beležimo za odlaske u Crnu Goru“, kaže Perić.\nDa je putno osiguranje postalo gotovo opšteprihvaćena praksa kod domaćih putnika, potvrdili su i u Dunav osiguravajućoj kući. Prema rečima Nenada Veskovića, šefa Službe za eksternu prodaju, čak 75 do 80 odsto naših državljana ne kreće na put u inostranstvo bez polise osiguranja.\n- Polisama putnog zdravstvenog osiguranja godišnje osiguramo između 150.000 i 200.000 građana. Ova polisa je veoma važna jer omogućava kompletnu zdravstvenu zaštitu od svih nepredviđenih i iznenadnih zdravstvenih problema na raznim destinacijama u inostranstvu. I formalno, ona predstavlja svojevrsnu zdravstvenu knjižicu. Naše iskustvo govori da su, osim turista koji putuju do dalekih, ali bližih destinacija, za ovu polisu osiguranja sve više zainteresovani i biznismeni koji odlaze na poslovna putovanja - podseća Vesković\nOn u tom kontekstu ukazuje na profesionalan korporativni nastup kompanija, koje za poslovna putovanja svojih zaposlenih u zemlje regiona, obavezno kupuju polise putničkog zdravstvenog osiguranja, čime manifestuju društveno odgovorno ponašanje.\nDomaće tržište osiguranja\nPrema udelu na tržištu, putno osiguranje zauzima peto mesto u konkurenciji sa 18 vrsta neživotnih osiguranja. Prema izveštaju Narodne banke Srbije za 2012. godinu, učešće putnog zdravstvenog osiguranja dostiglo je gotovo 200 miliona dinara, što je oko 2,5 odsto ukupnog domaćeg tržišta osiguranja. Inače, najpopularniji su osiguranje od odgovornosti kod upotrebe motornih vozila i osiguranje motornih vozila, sa tržišnim učešćem od 53 odsto, slede osiguranja imovine sa 27,5 odsto, i osiguranje od posledica nezgode - osam odsto.\nDoplata za ski rizik\nVećina osiguravajućih kuća u cenu svojih polisa putnog zdravstvenog osiguranja ne uračunava ski rizik. „Ski rizik se može uključiti u polisu putnog osiguranja i doplata za tu vrstu rizika je najčešće 50 odsto vrednosti polise. Pritom smo imali u vidu veću verovatnoću od povreda, ali i njihovu ozbiljnost, kao i kompleksnost metoda lečenja i rehabilitacije“, objašnjava Bojan Vučić iz As osiguranja.\n- See more at: http://www.danas.rs/dodaci/biznis/polisa_koja_pokriva_troskove_lecenja_i_do_30000_evra.27.html?news_id=275603#sthash.xz7KBYhp.dpuf\n"Primetan je trend rasta broja izdatih polisa onlajn putnog zdravstvenog osiguranja, jer su putnici shvatili da za minimalne iznose premije, do 3.000 dinara, brigu o eventualnim zdravstvenim problemima mogu da prepuste stručnjacima. Asistenska kuća Coris izmiriće obaveze prema lekaru i platiti ostale troškove nastale zbog kupovine lekova ili drugih medicinskih sredstava. Činjenica je takođe da će maksimalno u roku od 14 dana od dana podnošenja zahteva biti refundirani svi do tad nastali troškovi korisnika" objašnjava za Danas Bojan Vučić, ekspert za onlajn prodaju As osiguranja.\n"To praktično znači da osiguranik, koji se našao u nevolji, pozivom kol centra aktivira polisu i od tog trenutka brigu o njemu preuzimaju profesionalci. U slučaju nezgode tokom putovanja u zemlji i inostranstvu troškovi zbrinjavanja povređenog zavise od vrste usluge koja se pruža čija vrednost može premašiti 30.000 evra" ističe Vučić.\n"Polisama putnog zdravstvenog osiguranja godišnje osiguramo između 150.000 i 200.000 građana. Ova polisa je veoma važna jer omogućava kompletnu zdravstvenu zaštitu od svih nepredviđenih i iznenadnih zdravstvenih problema na raznim destinacijama u inostranstvu. I formalno, ona predstavlja svojevrsnu zdravstvenu knjižicu. Naše iskustvo govori da su, osim turista koji putuju do dalekih, ali bližih destinacija, za ovu polisu osiguranja sve više zainteresovani i biznismeni koji odlaze na poslovna putovanja" podseća Vesković\nPrema udelu na tržištu, putno osiguranje zauzima peto mesto u konkurenciji sa 18 vrsta neživotnih osiguranja. Prema izveštaju Narodne banke Srbije za 2012. godinu, učešće putnog zdravstvenog osiguranja dostiglo je gotovo 200 miliona dinara, što je oko 2,5 odsto ukupnog domaćeg tržišta osiguranja. Inače, najpopularniji su osiguranje od odgovornosti kod upotrebe motornih vozila i osiguranje motornih vozila, sa tržišnim učešćem od 53 odsto, slede osiguranja imovine sa 27,5 odsto, i osiguranje od posledica nezgode 8 odsto.


ERS ponovo raspisala milionski tender za advokate – ASinfo Portal\n– ERS raspisala novi tender vrijedan dva miliona KM nakon što je prethodni poništen\n– ERS traži advokate za zastupanje u sporu sa slovenačkim „Viaduktom“ koji traži naknadu od 102 miliona KM\nBANJALUKA – „Elektroprivreda RS“ raspisala je ponovo tender za nabavku advokatskih usluga za zastupanje u arbitražnom postupku „teškom“ 102 miliona KM koji je slovenačka firma „Viadukt“ pokrenula protiv BiH. Za angažman pravnih eksperata ERS planira da izdvoji dva miliona KM bez PDV-a.\nERS je polovinom ove godine kao najpovoljnijeg ponuđača za ovaj posao izabrala Advokatsku kancelariju „Moravčević, Vojnović i partneri“ iz Beograda, ali je tu nabavku poništila Kancelarija za razmatranje žalbi BiH. Advokatska kancelarija iz Beograda ponudila je da ovaj posao uradi za 1,99 miliona KM bez PDV-a.\nZanimljivo je da je u odnosu na poništeni tender ESR sada za milion KM smanjila iznos koji je spremna da plati advokatima.\nU tenderu koji je objavljen juče navedeno je da je predmet javne nabavke zastupanje u arbitražnom postupku protiv BiH koji je pokrenulo preduzeće “Viadukt” Portorož te fizička lica Vladimir Zevnik i Boris Golјevšček, pred Međunarodnim centrom za rješavanje investicionih sporova, a u vezi sa ugovorom o koncesiji za izgradnju hidroenergetskog sistema na Vrbasu .\n„Tužioci zahtjevaju naknadu štete od najmanje 51 milion evra. Ova usluga će se prvenstveno odnositi na zastupanje BiH u ovom arbitražnom postupku“, ističe se u javnom pozivu.\nProcijenjena vrijednost nabavke je dva miliona KM bez PDV‐a, a predviđeno je da ugovor traje do okončanja postupka arbitraže, a najduže četiri godine. Advokati mogu da dostave ponude do 12. decembra.\nPrethodni tender je poništen nakon žalbe grupe ponuđača iz Banjaluke, Ljubljane i Zagreba koji su, između ostalog, naveli da je „Elektroprivreda“ od izabrane advokatske kancelarije tražila pojašnjenja određenih navoda iz ponude, dok sa ostalim ponuđačima to nije bio slučaj.\nZamjerke su imali i na ispunjenost uslova koji se odnosi na posjedovanje polise osiguranja od profesionalne odgovornosti, ističući da ta polisa izabranoj firmi ističe u februaru iduće godine, odnosno ne traje tokom kompletnog ugovornog perioda. Naveli su i da to nije predstavljalo problem da se firmi iz Beograda dodijeli posao, dok je kod drugog ponuđača koji se nalazio u sličnoj situaciji ovo je bio jedan od razloga zbog kojih je njegova ponuda odbijena.\nERS je sada u tenderskoj dokumentaciji navela da ponuđač treba da ima kopiju polise osiguranja od profesionalne i ugovorne odgovornosti za imovinske štete za obavljanje djelatnosti u iznosu od najmanje deset miliona evra, koja je važeća u vrijeme podnošenja ponude. Takođe, ponuđač uz ponudu obavezno mora dostaviti ovjerenu izjavu kojom garantuje da će u slučaju dodjele ugovora, obezbjediti produženje važenja polise, sve dok je na snazi ugovor o zastupanju.\nDo pokretanja arbitražnog spora protiv BiH došlo je nakon što je „HES Vrbas“ u oktobru 2015. godine uputio Vladi RS odštetni zahtjev od 46 miliona KM zbog raskida ugovora, a kako se nisu dogovorili, većinski vlasnik HES-a, slovenački „Viadukt“, je pokrenuo zahtjev za arbitražu sa BiH u Vašingtonu.\nSamo godinu kasnije skoro 20.000 građana Banjaluke potpisalo je peticiju protiv ovog projekta, a s obzirom na to da tokom protekle decenije nije došlo do realizacije ugovora on je raskinut u septembru 2015. godine.\nKljučne riječi:&nbsp&nbspadvokati, arbitrazni postupak, elektroprivreda rs, hes vrbas, izbor, izdvajamo, tender, vazno, viadukt\nDanas o povećanju najniže plate i budžetu


Nakon sednice Predsedništva SNS-a, koja je najavljena za 16 časova, predsednik Srbije Aleksandar Vučić će se obratiti novinarima. Na sednici Predsedništva SNS-a biće razmatrana aktuelna politička situacija u državi i regionu.\n← BILA JEDNOM JEDNA ZIMA: Srbiju okupalo sunce, najviše dnevne temperature kao da smo uveliko u proleću\nSKUPLJA PUTARINA OD ČETVRTKA! Najviše novca će morati da izdvoje KAMIONDŽIJE! →\nKrivokapić dolazi u posetu Srbiji, u sredu sa Brnabić\n“NEMAM NAMERU DA MENJAM POLITIKU” Oglasio se Dodik nakon razgovora sa Vučićem


Ne usvajati Aktu : Nadlanu.com\nNe usvajati Aktu\nObjavljeno 17. apr 2012. / 09:55:02\nSTRAZBUR/BEOGRAD, 17. aprila 2012. (Beta-AP) - To se navodi na sajtu Parlamenta a prenose svetski mediji.\n"Potencijalne pretnje po građanske slobode koje se nalaze u ovom sporazumu daleko pretežu nad dobrobitima koje se njime nameravaju postići", ocenio je Martin u preporuci Komitetu za međunardnu trgovinu Evropskog parlamenta.\nU obrazloženju svoje negativne ocene, Martin se poziva na "nejasnoće u vezi s nekim aspektima ovog teksta i nesigurnost u vezi s njegovom primenom", a posebno ističe predviđenu ulogu internet provajdera, individualnu kriminalizaciju korisnika Interneta, mogućnost prekida tranzita tzv. generičkih lekova, itd.\nS obzirom na to, "Evropski parlament ne može da garantuje adekvatnu zaštitu građanskih prava u budućnosti", ako bi Akta bila prihvaćena.\nZAPOSLENI NEGODUJU: Poskupeli obroci u kantini Evropskog parlamenta\nPrema njegovim rečima, "međunarodni sporazumi koji se bave bilo kakvim aspektom krivičnih sankcija, onaljn aktivnošću ili intelektualnom svojinom moraju jasno definisati razmere svoga delovanja, kao i zaštitu individualnih sloboda, kako bi se izbegle nenameravane interpretacije sporazuma".\nEvropski parlament će u junu odlučivati o sudbini sporazuma Akta, koji je godinama ugovaran među najrazvijenijem zemljama Zapada bez dovoljnog prisustva javnosti.\nPrethodni izvestilac Evropskog parlamenta za Aktu Kader Arif iz protesta je podneo ostavku neposredno posle januarskog potpisivanja Akte u Tokiju, ocenivši da taj sporazum "ide predaleko".


Par bez dece – porodica ili ne? – Page 3 – Centar Harmonija\nIako postoje velike nesuglasice oko definisanja porodice, većina ljudi se slaže oko toga da je ona centralna u životu svakog pojedinca. Upitani da zamisle porodicu, ljudi uglavnom pomisle na tradicionalnu porodicu, onu koju čine mama, tata i najčešće dva deteta. U skladu sa ovim, nakon što stupe u brak, ili počnu da žive zajedno, većina parova planira roditeljstvo, kao prelazak u narednu fazu razvoja porodičnog života. S obzirom na brojne društvene promene, danas su prisutna odstupanja od tradicionalne porodice, pa je tako sve više porodica sa jednim detetom, porodica u kojima njihovi članovi žive u različitim mestima, onih koje čine bračni partneri bez dece. I dok je za prve dve navedene bez obzira na odstupanja od tradicionalnog viđenja porodice jasno da se radi o porodici, za parove bez dece se to neretko dovodi u pitanje.\nS obzirom na u društvu prisutne stavove da “Dete drži porodicu na okupu” ili da “Porodica bez deteta nije porodica”, kod parova koji žele, a ne mogu da se ostvare u ulozi roditelja, pored negativnih emocija poput tuge, razočaranja i besa, javlja se i krivica usled neispunjavanja društvenih očekivanja. Ovi parovi, pod uticajem društveno dominantnog stanovišta da je samo porodica sa decom prava porodica, suočavaju se sa brojnim negativnim mislima o nedoraslosti, što predstavlja dodatni pritisak njihovom procesu suočavanja sa neplodnošću. Ono što je važno naglasiti jeste da kada govorimo o porodici mnogo važniji od sastava jesu porodični procesi. Neki od porodičnih procesa jesu komunikacija među članovima porodice, način na koji se rešavaju konflikti, posvećenost zajednici, bliskost, zadovoljavanje potreba članova porodice, kao i pružanje osećaja sigurnosti i poverenja.\nAko posmatramo porodicu na ovaj način, parovi koji se suočavaju sa neplodnošću jesu porodica. S obzirom na podatak da svaki šesti par u Srbiji ima teškoće sa začećem, što ne predstavlja mali procenat ukupnog broja porodica, važno je kod ljudi razvijati svest o tome da odstupanje sastava porodice od onog karakterističnog za tradicionalnu ove parove ne čini manje porodicama od ostalih. Na ovaj način, parovi koji se nose sa ovim problemom imaće makar jedan pritisak manje – izostaće.\nUkoliko se suočavate sa problemom neplodnosti, imate osećaj izolovanosti ili socijalnog pritiska od strane šireg okruženja ili članova porodice koji ometa Vaše funkcionisanje i otežava proces suočavanja i imate potrebu za psihološkom podrškom u vidu individualnih razgovora ili razgovora sa oba partnera možete se javiti na e-mail adrese jovannajestrovic@gmail.com ili c@gmail.com.\n← MEDINI ČITALAČKI PROGRAMI – publikacija\nKampanja: POZITIVNO RODITELJSTVO – DAR… →


Obustavljena suspenzija za sutkinju Suda BiH Azru Miletić - Detektor\nObustavljena suspenzija za sutkinju Suda BiH Azru Miletić\n25. Januara 2022.09:43\nPrvostepena disciplinska komisija Visokog sudskog i tužilačkog vijeća (VSTV) obustavila je privremeno udaljenje od vršenja dužnosti za sutkinju Državnog suda Azru Miletić, koja je nedavno pravosnažno oslobođena optužbi za primanje dara i kršenje zakona od strane sudije.\n“Prvostepena disciplinska komisija je donijela odluku kojom je obustavljeno privremeno udaljenje sudije Azre Miletić, na temelju prijedloga njene punomoćnice, koja je priložila i pravosnažnu oslobađajuću odluku”, naveli su u odgovoru Balkanskoj istraživačkoj mreži Bosne i Hercegovine (BIRN BiH) iz VSTV-a.\nPo zahtjevu Ureda disciplinskog tužioca, Disciplinska komisija VSTV-a je u februaru 2015. donijela odluku o privremenom udaljenju sutkinje Miletić, koja je produžena u junu te godine.\nSarajevski Kantonalni sud je nedavno kao neosnovanu odbio žalbu Kantonalnog tužilaštva i potvrdio presudu Općinskog suda u Sarajevu od 21. januara 2021. kojom je Miletić oslobođena optužbi da je tokom 2014. i 2015. primila obećanje dara te 5.000 eura, kako bi u jednom predmetu u kojem je postupala kao sudija Apelacionog odjeljenja Suda BiH bila donesena povoljnija presuda.\nPostupak protiv Miletić se najprije vodio u Državnom sudu, a Apelaciono vijeće Suda BiH je u aprilu 2018. otpremilo rješenje kojim se ukida prvostepena presuda po kojoj je Miletić bila osuđena na dvije i po godine zatvora te je daljnje vođenje postupka preneseno na sarajevski Općinski sud.


CIA sakrila izveštaj o masakru nad više od 1.000 Srba oko Srebrenice | DRINA.INFO - Informativni portal zapadne Srbije i Podrinja\n15/10/2018 CIA sakrila izveštaj o masakru nad više od 1.000 Srba oko Srebrenice2018-10-15T09:01:49+00:00 Slajder, Vesti, Društvo, Region No Comment\nDokument o masakru nad više od hiljadu Srba oko Srebrenice iz 1993. godine američka Centralna obaveštajna agencija /CIA/ krila je dve godine, a onda ga pohranila među nevažna svedočanstva kako ne bi zapao za oko istraživačima, pišu beogradske „Večernje novosti“.\nList navodi da je posle 23 godine uspeo da u sedištu UN u Njujorku locira izgubljeni izveštaj, koji je u maju 1993. godine odnesen u sedište CIA u Lengliju i u UN.\nKao zvaničan dokument UN zaveden je pod brojem A/46/171 i S/2563, ali tek 2. juna 1995. godine, a podveden je pod „Opšta namena“ i nalazi se u sobi GA 57, u suterenu na uglu 46. ulice i Prve avenije u Njujorku.\n„Večernje novosti“ pišu da je pune dve godine papir „lutao“ hodnicima zgrade na Ist Riveru i tako je, po svemu sudeći, bio nedostupan i haškim tužiocima u procesu koji su vodili protiv Nasera Orića i drugih.\n„Podaci iz ovog strašnog dokumenta nisu se našli ni u diskursu tužilaca u domaćim pravosuđima“, navodi list.\nDonedavni ambasador Srbije pri Unesku Darko Tanasković rekao je da je kao specijalni izaslanik predsednika SR Jugoslavije /SRJ/ Dobrice Đosića u sedištu CIA u Lengliju predstavio u maju 1993. godine izveštaj Vlade SRJ o stradanju Srba Srednjeg Podrinja u prvoj godini rata u BiH.\nOn je naveo da su dvojica visokih funkcionera CIA tada ocenila da se, stručno posmatrano, radi o najkvalitetnije pripremljenom i obrađenom materijalu o žrtvama u sukobima na prostoru bivše Jugoslavije.\nPrema Tanaskovićevim rečima, istovremeno su mu saopštili i da ne treba da očekuje da podaci o zločinima muslimana proizvedu bilo kakav efekat u smislu menjanja slike o ratnoj stvarnosti u BiH, jer su „karte za ovu partiju već podeljene, a srpske su prazne, bez aduta“.\nTanasković je naveo da su analitičari CIA sastanak završili rečima kako niko ne može znati kada, kojim povodom i u kakvom kontekstu bi mogli biti obelodanjeni i produktivno valorizovani ti podaci.\nOn je istakao da je u Vašingtonu primljen na visokom nivou u Stejt departmentu i u Komitetu za spoljne poslove Senata, ali je savetnica tadašnjeg američkog predsednika Bila Klintona odbila susret uz obrazloženje da se ne može sastati sa njim zbog sankcija protiv SRJ.\nTvorac izveštaja bio je tadašnji ekspert UN, a danas direktor Instituta za istraživanje srpskih stradanja u 20. veku Milivoje Ivanišević, a reč je o svedočanstvu nastalom prikupljanjem podataka od prognanih Srba na 25 otvorenih punktova.\nIvanišević je rekao za „Večernje novosti“ da je u julu 1992. godine prvi put otišao u Bratunac, koji je već tada 90 odsto bio u rukama muslimana, ali i 95 odsto teritorije Srebrenice, 60 odsto opštine Vlasenica i 50 odsto rejona Milića i isto toliko Zvornika.\n„Kao ekspert UN, odnosno urednik „Glasnika Uneska“ za region, shvatio sam da treba dokumentovati razaranja srpskih sredina i popisati žrtve muslimanskih pohoda“, naveo je Ivanišević.\nAmerički mirovni aktivista iz Bostona Džered Izrael rekao je za „Večernje novosti“ da je devedesetih godina u UN na zahtev Amerikanaca mnoštvo ovakvih dokumenata označeno kao „tajna“ i tako pohranjivano.\nOn je međutim ukazao da je pravilo u takvom slučaju da se označi i u kojem se vremenskom periodu taj dokument može otkriti, što sa ovim izveštajem nije bio slučaj.\n„Papiri o stradanju Srba iz 1993. jednostavno su skrivani dve godine, a onda pohranjeni među nevažnim svedočanstvima, tako da ih čak ni moćni pretraživač Leksis-Neksis ne može registrovati“, rekao je Izrael.\nVladislav Jovanović, u to vreme šef diplomatije SRJ, ističe da je ambasador u UN Dragomir Đokić sigurno uručio dokument na pravu adresu generalnog sekretara i naglašava da je on i danas aktuelan i da ga treba obelodaniti dok se zna gde je.\nIzvor: Večernje Novosti, RTRS\nCIA, masakr, Podrinje, UN, zlocini, zlocini nad Srbima, zločini, masakr, Podrinje, Srebrenica, UN\n« FUDBALSKI VIKEND: Pobede Sloge, Perućca i Višesave\nKARATE: „Omladinac“ za vikend na tri turnira »


Turska – novi strateški partner u gasnom biznisu – Minber\npro. 07, 2014 at 12:03 pm\nTurska – novi strateški partner u gasnom biznisu\nŠef ruskog energetskog giganta “Gasprom” Aleksej Miler izjavio je da izgradnja novog gasovoda iz Rusije za Tursku svodi na nulu ulogu Ukrajine kao tranzitne zemlje, te da ova kompanija neće više raditi sa konačnim potrošačima i da će zemlje EU morati da kupuju gas na granici Turske i Grčke.\n“Obezbijedićemo količine koje su Ukrajini potrebne za njenu unutrašnju potrošnju”, dodao je Miler.\nOn je za TV Rusiju istakao da je zaustavljanje projekta “Južni tok” korak ka promjeni modela rada “Gasproma” na tržištu Evrope i podsjetio da je dio dogovora o novoj maršruti isporuke ruskog gasa po dnu Crnog mora u Tursku, namijenjenog evropskom tržištu, umjesto stare maršrute “Južnog toka” do Bugarske, bila odluka predsjednika Rusije i Turske.\nMiler tvrdi da zbog promjena u projektu “Gasprom” neće biti na gubitku.\n“Što se tiče novca `Gasproma`, ništa neće propasti. Investirali smo oko četiri milijarde evra u gasnotransportnu infrastrukturu na teritoriji Rusije za izgradnju Južnog koridora za dopremanje gasa u Krasnodarski kraj, radi isporuke u kompresorsku stanicu Ruskaja. I sve te investicije će u potpunosti biti iskorišćene za realizaciju projekta pomorskog gasovoda ka Turskoj”, pojasnio je Miler.\nS druge strane, dodao je on, Bugarska će zbog toga što se odustalo od “Južnog toka” izgubiti tri milijarde evra investicija, kao i prihod od tranzita 18 milijardi metara kubnih gasa godišnje, jer će gas za Makedoniju i Grčku ići preko Turske.\nOn je napomenuo da je Turska dobila potpuno suprotno, jer joj je EU “jednostavno poklonila gasni ventil”.\n“Mislim da Turska može da ga iskoristi u bilateralnom dijalogu sa Evropom. A mi smo dobili novog strateškog partnera u gasnom biznisu”, ocijenio je Miler.\nadmin 7 prosinca, 2014\nDo kada ćemo biti (ne)tolerantni?\nIzraelski premijer traži oslobođenje jevrejskog agenta iz američkog zatvora


RTS: Andrić obmanjuje | Glas javnosti\nPočetna > Politika > RTS: Andrić obmanjuje\nRTS: Andrić obmanjuje\nBEOGRAD - Kolegijum Radio televizije Srbije saopštio je danas da nije tačno da je zakazana posebna sednica Programskog saveta RTS, čija bi jedina tema bila gostovanje nekadašnjeg ambasadora SAD u Beogradu Vilijema Montgomerija u emisiji Svedok, kako je to u četvrtak najavio član Programskog odbora i poslanik Liberalno-demokratske partije Ivan Andrić.\n"Takođe je netačno da je Odbor, tim povodom, prihvatio razgovor na temu uređivačke odgovornosti", navodi se u saopštenju.\nOdbor je, kako se ističe, prihvatio da se upozna sa sadržajem emisije, sasluša primedbe Andrića i potom odluči ima li mesta raspravi.\n"Ovakva interpretacija sednice odbora, navodi nas na zaključak da je reč o pokušajima političkog pritiska na nezavisnost Javnog servisa, o obnovi "crnih lista", spiska nepoželjnih i nepodobnih ličnosti, te o ponovljenom zastrašivanju urednika i novinara RTS i demonstraciji političke sile nad Javnim servisom", ocenjuje se u saopštenju.\nKolegijum RTS ističe da će pružiti "najodlučniji otpor ovakvim retrogradnim zahtevima i pokušajima koji potiču iz davno prošlih vremena" i najavljuje da će se, štiteći Javni servis, obratiti svim evropskim institucijama koje se bave zaštitom medija.\n"Uz to, zatražićemo evropsku ekspertizu ponašanja stranaka koje, uprkos samoproklamovanom evropeizmu, traže da se Javni servis vrati u državno vlasništvo i potom podeli na stranačke feude radi lakše i direktne političke kontrole medija od najvećeg poverenja srpskog javnog mnjenja", ističe se u saopštenju.\nKolegijum RTS objašnjava i da je Programski odbor, uprkos insistiranju Andrića, ubedljivom većinom odbacio njegov predlog da se na toj sednici raspravlja o, kako je on ocenio, "skandaloznoj emisijI" Svedok, u kojoj je gostovao Montgomeri.\nDodaje se da je "nezadovoljan odlukom kolega", Andrić napustio Odbor i zatim je, dok je sednica još trajala, podelio medijima svoju interpretaciju događaja.\n"Pošto je Andrićev predlog odbačen, prihvaćen je drugi predlog – da se svi članovi Odbora najpre upoznaju sa stenogramom emisije, te da se, u okviru redovnog rada na sledećem sastanku, između ostalih tema, a na zahtev Andrića, raspravlja o njegovim primedbama", navodi se u saopštenju Kolegijuma RTS.\nArtemije: Negde moram boraviti i Bogu svome služiti\nDSS: Isključićemo članove koji učestvuju na kosovskim izborima\nJeremić: Da li Fejt poziva na nasilje?\nDelić: Ne napuštam SNS\nŠormaz prešao kod Tome\nDrašković: Pregovori s Prištinom da budu efikasni\nJeremić, kandidat za potpredsednika DS\nVraćaju se ideolozi "Velike Albanije"


Iranski specijalci rasterivali ožalošćene na groblju u Teheranu\nOčevici kažu da su pripadnici specijalnih iranskih pllicijskih snaga primorali reformističkog političara Mira Hoseina Musavija da napusti jedno groblje u Teheranu, gde je zajedno sa nekoliko stotina drugih ljudi prisustvovao pomenu ubijenima u nedavnim demonstracijama, posle ponovnog izbora predsednika Mahmuda Ahmadinedžada.\nOčevici su saopštili da je policija danas, na teheranskom groblju Behešt-e Zahra, okružila poraženog predsedničkog kandidata i primorala ga da se vrati u svoj automobil. Prisutni su skandirali u podršku Musaviju i pribili se uz njegovo vozilo.\nOčevici takođe kažu da je policija privela nekoliko osoba, koje su prisustvovale pomenu uprkos vladinoj zabrani javnog okupljanja.\nMajka ubijene Iranke Nede Aga-Soltan trebalo je da poseti pomenuto groblje radi obeležavanja 40 dana od njene smrti. Soltan je postala simbol reformističkih demonstranata otkada je na internetu objavljen snimak kako umire pogođena hicima, tokom postizbornih protesta u Teheranu.\nIranski državni mediji izvestili su da je tokom nemira i protesta, posle izbora održanih 12. juna, ubijeno 20 ljudi. Ranije ove nedelje, iranski mediji naveli su izjavu poslanika u iranskom parlamentu, Farhada Tadžarija, koji je rekao da je broj žrtava veći, odnosno najmanje 30.\nPolitička opozicija u Iranu tvrdi da su rezultati predsedničkih izbora namešteni, dok iranske vlasti tvrde da je ponovni izbor Mahmuda Ahmadinedžada bio pravedan.


Američki vojnici tuže Japan zbog Fukušime – Nadlanu.com\nAmerički vojnici tuže Japan zbog Fukušime\nObjavljeno 10. apr 2014. / 08:42:11\nKolektivnu tužbu protiv Tokijske elektroprivrede (TEPKO) podnelo je 79 američkih vojnika, koji traže odštetu od oko milijardu dolara za zdravstvene posledice koje su pretrpeli usled izlaganja radijaciji tokom nuklearne krize u Fukušimi, javljaju američki, a prenose japanski mediji.\nPodnosioci tužbe, mornari sa nosača "Ronald Regan", tvrde da je Tokijska elektroprivreda u više navrata uveravala američku mornaricu da njeno ljudstvo neće biti ugroženo prilikom dostavljanja pomoći gradu Sendai, uprkos tome što su iz reaktora centrale u Fukušimi u vazduh ispuštene velike količine radijacije.\n"Ronald Regan" je nosač aviona na nuklearni pogon, pa je zbog toga i inače opremljen senzorima koji detektuju radijaciju. Ti senzori zabeležili su povišenje radijacije, pa je na brodu izvršen pokušaj dekontaminacije prskanjem palube pomoću raspršivača koji služe za gašenje požara, nakon čega je posada angažovana da pomoću deterdženata i džogera pokuša da zajedno sa tom vodom spere radioaktivne čestice u more.\nU vreme trajanja te operacije japanskoj i američkoj javnosti je bilo saopšteno da su američki mornari izloženi maloj količini radijacije - dozi koja se u svakodnevnom životu primi za mesec dana iz zemljišta, kamena i drugih prirodnih objekata.\nMornari sa "Ronalda Regana", međutim, tvrde da su udisali radioaktivne čestice i da su bili prisiljeni da piju radioaktivnu vodu, jer se pijaća voda na njihovom plovilu dobija desalinacijom morske vode koja je u to vreme bila kontaminirana usled snažnih kiša koje su propratile eksplozije reaktora u Fukušimi.\nTužba protiv japanske kompanije podneta je sudu u kalifornijskom gradu San Dijego gde se nalazi baza ovog nosača aviona.\nU 2012. godini osam američkih mornara podneli su tužbu protiv japanske vlade zbog prikrivanja istine o količini oslobođene radijacije iz razorene nuklearne centrale "Fukušima 1", ali je ona glatko odbijena jer američki sudovi nemaju nadležnost da sude japanskoj državi.\nOvog puta protivnik je privatna kompanija, pa se američki vojnici nadaju boljem uspehu.\nTokijska elektroprivreda izdala je saopštenje u kojem negira svoju odgovornost, tvrdeći da je teško za poverovati da su američki brodovi, koji su opremljeni najsavremenijim uređajima za detekciju radijacije i koji se nalaze pod komandom američke vojske, delovali na osnovu saopštenja za medije jedne strane kompanije.\nPojedini analitičari u SAD komentarišu da je konačna odgovornost na plećima američkog komandnog kadra, ali da je simptomatično da Tokijska elektroprivreda u svom odgovoru na tužbu nije utvrdila da su njena saopštenja za javnost u vreme izlivanja radijacije bila tačna.\nAmerički vojnici pri stupanju u službu potpisuju ugovor po kojem prihvataju stavku o tome da ne mogu da tuže američku vojsku i državu za povrede i smrt koje ih mogu zadesiti tokom te službe, pa mornarima "Ronalda Regana" nije preostalo ništa drugo nego da svoje nezadovoljstvo usmere na japansku kompaniju koja i u svojoj zemlji trpi oštre kritike za neodgovornost i nekompetentnost.\nAmerički kongres naložio je Ministarstvu odbrane SAD da ispita štetu po zdravlje koju su pretrpeli mornari "Ronalda Regana."\nStručnjaci u istočnoj Aziji tvrde, međutim, da nivoi radijacije u vazduhu nisu bili toliko visoki da ozbiljno ugroze zdravlje, kao i da je za razvoj maligniteta u najvećem broju slučaja potrebno više godina, te da će zato biti vrlo teško, ako ne i nemoguće, dokazati uzročno-posledičnu vezu između Fukušime i oboljenja američkih mornara neposredno nakon nuklearne nesreće.\nIzvor: RTS/ foto: Beta/AP


Konkurs za izbor izvođača radova na sanaciji energetske efikasnosti stambenih objekata u Prokuplju\n10:27, 14. 5. 2022.\nFirme koje se bave proizvodnjom, uslugama i radovima na energetskoj sanaciji stambenih objekata, mogu da konkurišu na konkursu koji je raspisao Grad Prokuplje za realizaciju mera energetske efikasnosti sanacije stambenih objekata na teritoriji Grada. Rok za podnošenje prijava je 26. maj 2022. godine.\nNajviše novca za energetsku sanaciju objekata u Jablaničkom okrugu dobio Leskovac\n08:39, 16. 3. 2022.\nGrad Leskovac, uz pomoć pomoć Ministarstva rudarstva i energetike, obezbedio je 35,5 miliona dinara za sufinansiranje programa energetske sanacije stambenih zgrada, porodičnih kuća i stanova u 2022. godini.\nUrušene kamene ploče sa niške Tvrđave nisu uklonjene, iz Zavoda kažu da su na broju\n15:45, 15. 3. 2022.\nSkoro mesec dana od izjave većnice za kulturu Adriane Anastasov da će Grad morati da kupi nove kamene ploče koje su otpale sa niške Tvrđave zato što su ih “savesni” građani odneli, ispod zidina su i dalje pali blokovi. Iz Zavoda za zaštitu spomenika kažu da su kocke na broju i da postoji mogućnost da se nadomesti ukoliko neka zafali kada se krene sa rekonstrukcijom.\nPotpisan ugovor za novi konkurs za energetsku sanaciju stambenih objekata\n16:30, 13. 3. 2022.\nGrad Niš i Ministarstvo rudarstva i energetike potpisali su ugovor kojim se obezbeđuje 40 miliona dinara za sufinansiranje programa energetske sanacije stambenih zgrada, porodičnih kuća i stanova koji će biti realizovani tokom 2022. godine.


Modernizovana MT:S mreža u celoj Srbiji – Personal magazin\nMt:s je izvršio projekat modernizacije mobilne mreže u Srbiji, kojim je 3G mreža infrastrukturno i servisno unapređena u najsavremeniju tehnologiju dostupnu u Srbiji – HSPA+, saopštio je danas Telekom Srbija…\nMt:s je izvršio projekat modernizacije mobilne mreže u Srbiji, kojim je 3G mreža infrastrukturno i servisno unapređena u najsavremeniju tehnologiju dostupnu u Srbiji – HSPA+, saopštio je danas Telekom Srbija\nNova tehnologija je najnoviji korak u evoluciji ka narednoj 4G tehnologiji i donosi i do 10 puta veću brzinu mobilnog interneta – preko 10 Mb za preuzimanje sa interneta, i preko 3 Mb za postavljanje na internet.\nBrzine mobilnog interneta u modernizovanoj mt:s mreži prevazilaze čak i ADSL pristup, tako što omogućavaju da se brzo i bez zastoja učitavaju audio i video klipovi visoke rezolucije, preuzimaju aplikacije, na internet postavljaju fotografije i video materijal.\nTime se obezbeđuje nesmetano korišćenje svih naprednih funkcionalnosti koje nude moderni mobilni uređaji. “Svesni smo da je brz i kvalitetan pristup internetu postao neophodnost za savremenog korisnika mobilne telefonije, nešto što se podrazumeva svuda i uvek, i upravo to želimo da ponudimo našim korisnicima”, izjavio je izvrršni direktor za mrežu “Telekoma Srbija” Filip Banković.\n“Mobilni internet je segment mobilne telefonije koji svuda u svetu doživljava najveću ekspanziju, a ‘Telekom Srbija’ je uvek pratio trendove i trudio se da njegovi korisnici osete sve prednosti naprednih tehnologija”, rekao je Banković.\n“Telekom Srbija” je prvi telekomunikacioni operator na ovim prostorima koji je još krajem 2010. testirao mogućnosti LTE tehnologije, instalirajući telekomunikacionu opremu tri najveća svetska proizvođača opreme istovremeno, saopštila je ta kompanija.\nTestiranja su na najbolji način potvrdila sve mogućnosti nove tehnologije u mobilnoj mreži kompanije “Telekom Srbija”, što znači da mreža može da se unapredi do nivoa nove 4G, odnosno LTE tehnologije.\nModernizovana MT:S mreža u celoj Srbiji was last modified: October 18th, 2012 by Redakcija\nApple otvara šestu prodavnicu u unutrašnjoj Kini


Novosadska policija zaplenila je 3,2 tone bez dokumentacije o poreklu i odobrenja za proizvodnju, odnosno prodaju duvana u jednoj firmi. Kako se navodi u saopštenju policije, osim duvana, rezanog i u listu, u prostorijama firme nađena je imašina za rezanje, isprivači, kao i ...\n(FOTO) ZAPLENJENO 3,2 TONE NELEGALNOG DUVANA: Novosadska policija našla i mašinu za rezanje, vage...\nNovosadska policija zaplenila je 3 tone i 200 kilograma duvana, bez dokumentacije o poreklu i odobrenja za proizvodnju, odnosno prodaju. Osim duvana, rezanog i u listu, u prostorijama jednog privrednog društva pronađena je imašina za rezanje, isparivači i digitalna vaga.\nU Novom Sadu zaplenjeno 3,2 tone duvana\nPripadnici policije u Novom Sadu zaplenili su 3,2 tone duvana bez dokumentacije o poreklu i odobrenja za proizvodnju i prodaju, saopšteno je danas iz Ministarstva unutrašnjih poslova. Osim duvana, rezanog i u listu, u prostorijama jednog privrednog društva pronađena je i mašina ...\nU Novom Sadu zaplenjeno tri tone nelegalnog duvana\nNovosadska policija zaplenila je oko 3,2 tone duvana bez dokumentacije o poreklu i odobrenja za proizvodnju, odnosno prodaju. Osim duvana, rezanog i u listu, u prostorijama jednog privrednog društva pronađena je i mašina za rezanje, isparivači i digitalna vaga, saopštila je ...\nNovosadska policija zaplenila je oko 3,2 tone duvana bez dokumentacije o poreklu i odobrenja za proizvodnju, odnosno prodaju Novosadska policija zaplenila je oko 3,2 tone duvana bez dokumentacije o poreklu i odobrenja za proizvodnju, odnosno prodaju.


Srbija ponovo na pobedničkom putu — Wannabe Magazine\nSrbija ponovo na pobedničkom putu\nI dok smo svi bili zaslepljeni uspesima naših mnogobrojnih sportista u različitim konkurencijama, nekako smo zaboravili na fudbal i navikli da od tog sporta ništa dobro ne možemo da očekujemo. Krivicu za to snosi prvenstveno fudbalski savez naše zemlje koji već godinama vodi pogrešnu politiku, kao i klubovi i igrači koji nastupaju za reprezentaciju. Nagledali smo se mnogih sportskih, a i ljudskih gadosti u poslednje vreme, ali i dalje istinski poklonici ovog sporta veruju da možemo da se vratimo na stare staze.\nTrenirajući fudbal celo svoje detinjstvo, upoznao sam se sa svim situacijama u našem fudbalu, problemima i nedaćama. Ovaj sport važi za najbitniju sporednu stvar na svetu, ali je u Srbiji u krizi već dugi niz godina i doskoro se nije nazirao kraj, naročito posle onog fijaska u Sloveniji. Međutim, kada sam čuo spisak pozvanih reprezentativaca za pripremni turnir na Kipru, u meni se probudilo ono malo optimizma što je ostalo, pomislio sam da bi podmlađivanje sastava bila prava stvar za naš nacionalni tim.\nIako nam je pitanje selektora i dalje nerešeno, uspeli smo da posle nekoliko poraza prekinemo taj crni niz i savladamo Jermeniju rezultatom 2:0. Strelci za “Orlove” su bili Kuzmanović u petnaestom i kapiten Ivanović u tridesetom minutu.\nIvanović proslavlja pogodak\nPlejada mladih igrača, željnih dokazivanja pokazala je deo svog kvaliteta u ovom meču. Daleko je, naravno, to bilo od savršenog, ali raduje jedan novi odnos prema državnom grbu i dresu reprezentacije. Uspeli smo da dobijemo novu dimenziju u igri, veću dubinu sa mlađanim Lazarom Markovićem u špicu napada, kao i lucidnija rešenja u veznom redu i na boku gde su se isticali Zoran Tošić, potom Sulejmani, Ninković i Tadić. Bilo je i propusta u odbrani, nekad i velikih, ali na sreću naših igrača, podmlađena reprezentacija Jermenije nije uspela to da iskoristi. Protivnici su promašili nekoliko izglednih prilika, pa bi vršilac dužnosti selektora, Radovan Ćurčić, u narednom periodu trebalo da radi na tome da do tih situacija ni ne dolazi.\nU više navrata se videla neugiranost našeg tima, dosta tehničko-taktičkih grešaka, ali sve je to normalno za jedan ovako mlad tim. Ono što raduje je jedna nova boja koju su ovi mladi momci, uz pomoć onih iskusnijih doneli srpskoj reprezentaciji. Teško je pričati o aspektima fudbalske igre kada znamo da su okupljeni igrači zajedno tek nekoliko dana. Za pravo sazrevanje jednog tima potrebne su godine zajedništva.\nPored Markovića u igru je tokom drugog poluvremena ušao i Aleksandar Ignjovski, još jedan debitant u nacionalnom dresu. Zbog obaveza u klubovima prošlog vikenda, mnogi igrači su ostali na klupi, ali se u narednom periodu i od njih očekuje da postanu temelj nove ekipe “Orlova”. Filip Đuričić i Dušan Basta su samo neki od njih.\nDvojica novih debitanata u reprezentaciji Srbije\nPosle današnje utakmice vidljiv je veliki napredak u igri i odnosu, ali i dosta toga što treba popraviti. Svi želimo da ponovo gledamo mlade izdanke naših fudbalskih škola kako nose dres reprezentacije i zdravu konkurenciju u kojoj će samo najbolji opstajati. Dosta je bilo neškolovanih poluigrača koji su do uspeha stizali dubokim novčanikom i poznanstvima, menadžerskim “aktivnostima” i slično. To nikome nije u interesu. Samo na ovaj način imaćemo pravi fudbal i veći kvalitet koji će vratiti publiku na stadione. Gotovo je sa igračima poput Stankovića, Vidića, Žigića. Kapa dole za njihove uspehe, ali na ove sadašnje momke treba obratiti pažnju i svu koncentraciju usmeriti ka njihovom usavršavanju.\nNama samo ostaje da poželimo našim momcima sve najbolje u daljem toku karijere i da se nadamo da će se rekonstrukcija srpskog fudbala nastaviti dok ovaj sport ne postane potpuno zdrav i čist, sport na koji ćemo ponovo biti ponosni.\nKljučne reči aktuelnoAleksandar IgnjovskiBranislav IvanovićDušan BastaFilip Đuričićfudbalfudbalerifudbalska reprezentacija srbijegolKuzmanovićNikola ĐukićOrlovisportsportske vestiSrbija ponovo na pobedničkom putu


Momačko veče - kako organizovati veče za pamćenje - Aria Event Centar\nMomačko veče predstavlja jedan od posebnih događaja u životu svakog muškarca jer se u tom trenutku društvo okuplja kako bi proslavilo ulazak svog prijatelja u svet bračnih zajednica. Razgaljena ekipa, prijatelji od malih nogu ili kolege sa posla mogu da budu deo momačke večeri, kako u organizaciji, tako i tokom same momačke večeri.\nOvo veče mnogi nazivaju “poslednja noć slobode”, a sve u cilju obeležavanja trenutka pre nego što budući mladoženja izgovori sudbonosno da. Sama organizacija momačke večeri je zahtevan zadatak koji pred kuma i društvo postavlja samo jedan glavni cilj – da bude ludo i nezaboravno. Baš zbog toga je potreban visok nivo originalnosti i kreativnosti. U nastavku teksta pročitajte kako organizovati momačko veče za pamćenje.\nKada se organizuje momačko veče?\nIako tradicija “nalaže” da se momačko veče organizuje uoči samog venčanja, odnosno dan pre svadbene ceremonije, najbolje je da se taj događaj organizuje nedelju dana pre svadbe. Na taj način, mladoženja, kum i društvo neće sledeći dan dočekati mamurni. Dan svadbe zna da bude ispunjen stresom i velikim planiranjem, pa je poželjno da se momačko veče organizuje tokom vikenda koji prethodi venčanju, poželjno u petak ili u subotu.\nMomačko veče se uglavnom organizuje vikendom kako bi izlazak za momačko veče bio upotpunjen kvalitetnim provodom i dobrom zabavom. Baš zbog toga što je izlazak za momačko veče deo planiranja momačke večeri, poželjno je da se ono organizuje sa vremenskim rasponom koji odgovara mladoženji da se regeneriše i napuni baterije za najlepši trenutak u životu.\nKoja su mesta za momačko veče?\nKada su u pitanju mesta za momačko veče i organizaciju provoda koji treba da proslavi “samački” period u životu jednog muškarca, onda se većina opcija grana na tri najveće – ostanak u stanu, iznajmljivanje kuće za provod i izlazak u grad.\nMomačko veče u stanu je najjednostavnija opcija, društvo se uglavnom okuplja kod mladoženje ili kod kuma, obezbeđeno je piće i hrana, a domaći ambijent često može da bude i najprijatnija opcija. Pored toga, iznajmljivanje stana ili kuće, pa čak i splava, jedna je od opcija za organizaciju momačke večeri.\nLud provod u luksuzno opremljenom stanu ili pored reke, sa prekrasnim pogledom i propratnim sadržajima, predstavlja odličan način da se momačko veče organizuje tako da postane nezaboravno iskustvo mladoženje i čitave ekipe. Ako lokacija do iznajmljenog stana uključuje putovanje u drugi grad, potrebno je da osobe koje organizuju momačko veče na vreme rezervišu smeštaj i postaraju se da boravak bude prijatan i ugodan.\nKao treća opcija kada su u pitanju mesta za momačko veče jeste lud provod i izlazak u grad. Kao što je poznato, najbolji provod je onaj koji odgovara osobi zbog koje se organizuje momačko veče, ali prava zabava i provod nisu ništa bez odlaska u kafanu i uživanja u pravom beomskom ambijentu. Pored mesta za izlazak, potrebno je pozvati sve prijatelje i drugare budućeg mladoženje, a za to je najčešće zadužen kum ili najbolji prijatelj.\nAko se odlučite na izlazak u gradu, na neko od mesta za momačko veče, postarajte se da na vreme rezervišete stolove u lokalima koje želite da posetite, kako se u međuvremenu ne bi dogodila neprijatna situacija usled nedostatka slobodnog mesta.\nKako proslaviti momačko veče – hrana i piće\nU zavisnosti od toga gde se organizuje momačko veče, potrebno je napraviti određeno logističko planiranje. Hrana i piće su faktori koji se ne mogu preskočiti ako želite proslaviti momačko veče na pravi način. U stanu je potrebno obezbediti obilje hrane i pića, tako da svega ima u velikim količinama, da bi svi bili zadovoljni.\nJela koja organizator sprema ili naručuje treba da budu u skladu sa spiskom gostiju koji dolaze na momačko veče. Piće, sa druge strane, treba da odgovara povodu ali i da se prilagodi strukturi momaka koji žele proslaviti momačko veče. Pivo, vino ili bezalkoholna pića samo su neke od opcija, a tu su i luksuzniji napici za mladoženje koji žele malo otmeniju proslavu.\nMomačko veče za pamćenje – originalnost i jedinstvo\nMomačko veče za pamćenje ne uključuje samo organizaciju vremena, mesta i ljudi. Sve češće je momačko veče simbol i za kreativne “ispade” koji se tiču načina oblačenja ili kostimiranja tokom te večeri. S obzirom na to da je celo društvo na okupu, zanimljive majice sa natpisom ili kostimi super-heroja samo su neki od načina da se postarate da to bude momačko veče za pamćenje.\nUkoliko se momačko veče organizuje tokom zimskih meseci, oko Nove godine, moguće je da mladoženja i ekipa postanu Deda Mraz i njegovi pomoćnici. Sa druge strane, majice sa šaljivim detaljima ili kostimi omiljenog filmskog junaka mladoženje mogu da unesu posebnu dozu entuzijazma i pozitive u organizaciji događaja koji treba da bude momačko veče za pamćenje.\nMuzika za izlazak – momačko veče uz živu muziku ili muziku sa radija\nUkoliko je mladoženja fan narodne muzike i voli da izlazi u lokale koji puštaju takvu muziku, onda je prava stvar da muzika bude u takvom maniru. Sa druge strane, kvalitetne svirke i odlični bendovi koji nastupaju po gradu mogu da budu povod da se momačko veče organizuje u takvom lokalu. Kada je u pitanju momačko veče izlazak u velikoj meri zavisi od muzike koja se na tom mestu pušta.\nSa druge strane, u stanu je varijanta puštanja muzike sa radija, CD-a ili drugog razglasa, stvar koja se logično nameće. Ipak, za šta god da se odlučite, važno je da muzika bude u skladu sa onim što mladoženja voli da sluša.\nOrganizacija momačke večeri jedan je od onih delikatnih i lepih zadataka koji često postanu predmet razgovora u godinama koje slede. Momačko veče postaje deo kolektivnog pamćenja jednog muškog društva i predstavlja odličan način da se u zajednički život sa partnerom zakorači nakon jednog velikog provoda sa ekipom.


Profit kapitalista ne sme biti ispred brige o zdravlju i bezbednosti radnika - Penzin\nKoronavirus je izazvao krizu neviđenih razmera zdravstvenih sistema, nacionalnih privreda i globalne ekonomije. Ta kriza je pogodila i svetsko radno stanovništvo.\nMeđunarodni dan bezbednosti i zdravlja na radu je ujedno i dan sećanja na radnike koji su tragično izgubili život na radnom mestu. Obeležava se i u Srbiji, kojoj je to od 2010. i Nacionalni dan bezbednosti i zdravlja na radu.\nSavez samostalnih sindikata Srbije se, kao i svih ovih godina, pridružuje obeležavanju ovog dana, u uslovima u kojima prioritet imaju zaštita života, zdravlja i sigurnosti radnika i svih građana od koronavirusa.\nSindikate na globalnom, evropskom i nacionalnom nivou zabrinjava što su već do sada milioni radnika izgubili svoja radna mesta. Zabrinuti su i zato što se ne može pretpostaviti koliko radnika će ubuduće izgubiti posao. Međutim, najviše ih brine što se zaposlenima koji i u ovakvim uslovima rade ne obezbeđuju lična sredstva zaštite, zdravstveno prihvatljivi i sigurni uslovi rada.\nProfit kapitalista ispred brige o zdravlju i bezbednosti radnika\nSavez samostalnih sindikata Srbije, povodom Međunarodnog dana bezbednosti i zdravlja na radu ukazuje na neke propuste iz prošlosti koje ne bi trebalo da ponavljamo.\nOsim 28. aprila, oblast bezbednosti i zdravlja na radu neopravdano je van interesa javnosti. Briga o zdravlju i bezbednosti na radu najčešće gubi bitku od namere kapitalista da ostvare profit i budu bogatiji od mnogih država.\nČesto vlasnici kapitala kod nas govore kako je zaštita na radu dodatno opterećenje i trošak privrede i poslodavaca. Tim stavom su u poslednjih dvadesetak godina bitno uticali na promene zakona i propisa u Srbiji, ne samo iz oblasti zaštite na radu, već i na ukupan ekonomski, socijalni i zdravstveni sistem.\nFinansiranje zdravstvenog sistema u Srbiji\nSve te promene, uz nedovoljan socijalni dijalog i uz marginalizaciju sindikata, uzrokovali su smanjenje stope doprinosa za zdravstvo za 50 odsto. Smanjenje stope doprinosa je evidentno uticalo na nedostatak sredstava u zdravstvenom fondu i sve što se iz tog fonda finansira.\nEpidemija COVID-19 aktuelizovala je opravdane kritike sindikata na dosadašnje umanjenje stopa doprinosa za zdravstvo. SSSS se nada da će epidemija promeniti odnos društva prema finansiranju zdravstvenog sistema u Srbiji, tako što će ulaganje u ovaj sektor biti znatno veće. Time bi bili spremniji i za neke druge, buduće epidemije.\nDugogodišnjoj inicijativi SSSS da se zabrani rad nedeljom u trgovinama Srbije, sada se, svesno ili ne, pridružila i država, dosadašnji najveći kritičar i protivnik ove inicijative, uvođenjem mera koje faktički onemogućavaju da stanovništvo kupuje nedeljom.\nZato, SSSS poručuje: “I posle dobijene bitke sa koronavirusom, ostanimo kod kuća nedeljom”.\nBezbedan rad – zdrava budućnost\nSavez samostalnih sindikata Srbije nastojaće da i u narednom periodu još snažnije utiče na politiku koja će ulaganje u bolje i dostojanstvene uslove rada i bolju zaštitu na radu tretirati isključivo kao investiciju, a nikako kao trošak. SSSS smatra da je efikasno upravljanje sistemom bezbednosti i zdravlja na radu nacionalni interes.\nSvako odgovorno preduzeće i kompanija i njihove politike sprovođenja mera zaštite na radu ne mogu se zamisliti bez učešća sindikata i predstavnika radnika. Jer, obezbeđenje radnih uslova za rad na bezbedan način ima direktan pozitivan učinak na poslovne rezultate.\nSamo odgovornim odnosom prema zdravlju i sigurnosti na radu učinićemo da strateški nacionalni prioritet i cilj – očuvanje radne sposobnosti kroz ceo radni vek – postane dostižan.\nSaradnja i podrška najšire javnosti, koordinacija aktivnosti sa udruženjima i organizacijama civilnog društva iz ove oblasti, podizanje nivoa svesti svih subjekata u društvu, kao i ulaganje u zdravlje i živote radnika – biće i dalje prioriteti SSSS.\nFotografija: Film Battleship Island\nMogao bi vas zanimati i tekst:\nTags:bezbednost na radudoprinosiMeđunaordni dan bezbednosti i zdravlja na raduSavez samostalnih sindikata Srbije SSSSsindikatizaštita na raduzaštita radnikazdravstveni sistemzdravstveno osiguranje


Bivši ministar Abdulah Zukić: Sramna djela kojima se optužuje su čista laž! - Živinice Čaršija\nBivši ministar Abdulah Zukić: Sramna djela kojima se optužuje su čista laž!\nObjavljeno apr 22, 2019\nPovodom navodne afere i teksta objavljenog u “Avazu” “Bivši ministar izazvao tuču” u našu redakciju je pristiglo pismo od očevica (identitet poznat redakciji), koji odgovorno tvrdi da je gore objavljeni tekst čista laž.\nKako navodi Abdulah Zukić, bivši ministar poljoprivrede i šumarstva u Vladi Tuzlanskog kantona i član Kantonalnog odbora SDA Tuzla te predsjednik Upravnog odbora Doma zdravlja Živinice, apsolutno nema ništa sa gore navedenom aferom kojom se ruši njegov ugled, te iste navode potkrepljuje dokazom i dokumentom iz Policijske stanice Živinice, kojom se potvrđuje da taj dan uopšte nije bila prijava u kojima se spominje Zukić.\nPodsjećamo, “Avaz” je prije par dana objavio tekst u kojem tvrdi da je ‘nakon cjelodnevne pijanke Zukića i njegove ekipe u Bašigovcima‘ izbila tuča na stadionu Mladosti u kojoj je jedan od aktera bio i Abdulah Zukić, a sve kako bi se domaćinu oduzeli bodovi. (Freshpress.info)


Da li to šef Ikee najavljuje poskupljenje? Mogu li globalne takse da utiču na cene nameštaja? - Biznis Telegraf.rs\n09/03/21 | 15:28\nDa li to šef Ikee najavljuje poskupljenje? Mogu li globalne takse da utiču na cene nameštaja?\nMnoge zemlje su poslednjih godina uvele nove carine i druga ograničenja na uvoz. Taj trend su naglasile SAD, pod palicom bivšeg predsednika Donalda Trampa\nGlobalne trgovinske tenzije, odnosno sve veće takse na određene proizvode, mogle bi dovesti do rasta cena, upozorava šef Ikee, a piše BBC.\nNaime, CEO "Ingka Group", Džesper Brodin, sugeriše da nametanje carina po pravilu ne ide na ruku "običnim ljudima", tj. građanima, kupcima. Svet je inače navikao na pristupačne cene svetski poznatog nameštaja, a šta sada možemo da očekujemo?\nMnoge zemlje su poslednjih godina uvele nove carine i druga ograničenja na uvoz. Taj trend su naglasile SAD, pod palicom bivšeg predsednika Donalda Trampa, a Svetska trgovinska organizacija kaže da su i pre pandemije trgovinska ograničenja bila u porastu.\n- To obično dovodi do povećanja troškova proizvoda na kraju dana. I postoje neke zabrinutosti oko toga što se događa, ne samo u Indiji, već i širom sveta - rekao je Brodin u intervjuu za BBC.\nIkea je, kako kaže, uložila milijarde dolara u Indiji, u ambiciozne planove širenja, ali uvozi većinu proizvoda koje prodaje u zemlji, od nameštaja do kuhinjskog posuđa. Vlada Narendre Modija je prošle godine uvela više takse na uvoz, što je otežalo Ikei poslovanje u toj zemlji i takmičenje sa domaćim rivalima.\nCene su presudne, napominje Brodin, i navodi da bi kupovina akcija lokalno - mogla biti od pomoći. Takođe dodaje da je standard da sirovine i proizvode, odakle god da potiču, budu deo održive politike, odnosno borbe protiv klimatskih promena.\nObjašnjava da će reciklaža postati sve važnija u minimiziranju uticaja potrošnje na planetu. Ikea, kako dalje ističe, ubuduće više neće moći da koristi dušeke zasnovane na sirovim materijalima. "Moramo naći pametnije načine", dodao je CEO Ingka grupe.\n- Ovo nije dobrotvorna organizacija, ovo je nova ekonomija 2.0, novi svetski poslovni model - kaže Džesper Brodin (53) iz Švedske.\nJoš jedna glavobolja mnogih multinacionalnih kompanija je kako osigurati da prinudni rad ne bude zastupljen u lancima snabdevanja. Nedavna BBC-jeva istraga pokrenula je pitanja o pamuku iz kineske regije Xinjiang, mada ne onom koji koristi Ikea.\nKineska vlada poriče da postoji bilo kakav prisilni rad. SAD su među vladama koje pokušavaju da se pozabave tim pitanjem. Ove nedelje je administracija Bajdena pokrenula mogućnost novih zakona zarad "poboljšanja korporativne odgovornosti". I Brodin je saglasan sa tim. Ipak, ne može da garantuje da i u njegovoj kompaniji nema prestupa, ali odmah reaguju ako dođe do spornih situacija.\nOko 80% od 445 Ikeinih prodajnih mesta širom sveta bilo je zatvoreno u nekom trenutku tokom prošle godine, ali Brodin ne misli da će pandemija zauvek promeniti sve u vezi sa maloprodajom.\nKaže da kupci i dalje cene to kada proizvode mogu da vide uživo ili dobiju savete u prodavnici. "Većina ljudi i dalje želi da sedne na sofu pre nego što je kupi", ističe šef ove gigantske kompanije.\nAli, ipak smatra da je bio mudar potez što je Ikea i pre krize ulagala u svoju onlajn prodaju, odnosno internet prodavnicu. Ne krije da su se u jednom trenutku uplašili da će prvi put, nakon 75 godina rada, biti u minusu.\nDodaje i da vlade sveta još neko vreme moraju da podržavaju svoje ekonomije, i napominje da bi neka vrsta normalnosti mogla da nastupi na jesen ove godine. Ikea ima u planu da otvori još 50 novih prodavnica, ali je za sada sve još neizvesno.\nDobra strana svega je što, tamo gde su radnje ponovo otvorene, kupaca ima, možda čak više nego pre, smatra Brodin, što znači da je ljudimo donekle preselo "naručivanje iz fotelje".


sreda, 06 februar 2019 20:18\nU Riđici održana edukacija "Sport razvija - droga ubija"\n* U utorak, 5. februara u Osnovnoj školi " Petar Kočić " u Riđici, održana je edukacija za učenike sedmih i osmih razreda sa temom "Sport razvija - droga ubija"\nIlija Lalić, Antonija Nađ Kosanović i Mirjana Filipović\nOva korisna i značajna tema protiče u okviru programa prevencije narkomanije u gradu Somboru i naseljenim mestima.\nEdukaciju realizuje Kancelarija za mlade Sombor uz podršku Sportskog saveza grada Sombora, a pod pokroviteljstvom Pokrajinskog sekretarijata za sport i omladinu.\nĐaci osmih i sedmih razreda riđičke osnovne škole bili su veoma zainteresovani za ovu posebno značajnu temu\nPredavač je bila Mirjana Filipović. Edukaciji su prisustvovali Antonija Nađ Kosanović - većnik za sport, omladinu i decu grada Sombora i Ilija Lalić - rukovodilac sektora za programske aktivnosti SSGS. Ovom prilikom učesnici i nosioci edukacije ujedno se zahvaljuju kolektivu OŠ "Petar Kočić" iz Riđice i direktorici Jasni Radusin.\npetak, 18 januar 2019 09:47\nNastavljamo oblast Modeling: Ivan Doderović, poznati fudbalski golman


STANIĆ: Sistem za hlađenje ne postoji, UKC RS: Centralni blok opremljen rashladnim uređajima | Banjaluka.net\nU septembru 2018. godine, tačno pred nastupajuće opšte izbore, svečano je otvoren Univerzitetsko-klinički centar Republike Srpske uz slogan “Svi pod jednim krovom”. Međutim, niko tada, a ni sve do sada nije rekao da pod tim krovom nije u funkciji nikakav sistem hlađenja prostora, ventilacije i prečišćavanja vazduha (HEPA filteri) što osoblju otežava rad a pacijentima oporavak u ovim vrućim ljetnim danima – istakao je dr Slobodan Stanić, predsjednik Odbora za zdravstvo SDS.\n„Kada se tome doda činjenica da su nakon slučajeva tragičnih samoubistava u UKC RS blindirani i brojni prozori, lako možemo shvatiti kakvi su uslovi za boravak i liječenje pacijenata i rad osoblja u centralnom bloku. Naime, radi se o tome da je i pored zahlađenja u sobama temperatura dostizala 31 stepen, a u prošloj sedmici bilo je i preko 35 stepeni celzijusa“ – poručio je Stanić, saopštio je SDS.\nOn ističe da je takvo stanje na UKC-u je već treće ljeto i da je ista situacija bila i 2019. i 2020. godine.\n„Za rekonstrukciju je potrošeno više od 100 miliona eura a nisu rekonstruisane klinike za Ginekologiju i akušerstvo, kao ni Infektivna klinika. Ostaje nejasno šta je bilo sa sistemom za hlađenje, ventilaciju i prečišćavanje vazduha ako je rađena rekonstukcija“ – kazao je Stanić.\n“Svi pacijenti se liječe po najvišim standardima”\nUniverzitetski klinički centar Republike Srpske konstantno je izložen neutemeljenim napadima od strane pojedinaca koji se koriste u dnevno političke svrhe, a u vezi sa uslovima liječenja naših pacijenata.\nSvi pacijenti u našoj ustanovi se liječe po najvišim medicinskim standardima i nikad nijednom pacijentu nije pogoršano zdravstveno stanje ili ugrožen život zbog navodno visokih temperatura u sobama što se može utvrditi i uvidom u medicinsku dokumentaciju, saopštio je UKC RS.\nŽelimo da istaknemo da su prostorije UKC RS gdje je velika frekvencija ljudi, prostorije gdje su skupi aparati, većina operacionih sala, intenzivna i poluintenzivna njega, odnosno prostorije gdje su teški pacijenti opremljeni sa klima uređajima. Klime i ostali rashladni uređaji su nabavljeni i ugrađeni u skladu sa prioritetima. A za sobe koje nisu klimatizovane nabavljeni su ventilatori i drugi rashladni uređaji.\nObjekat Centralnog medicinskog bloka UKC Republike Srpske je izgrađen po najvišim građevinskim standardima i služi na ponos građanima Srpske jer imamo najsavremenije izgrađenu i opremljenu ustanovu u regionu. Ovaj objekat je efikasno toplotno izolovan i u funkciji su centralni venitilacioni sistemi.\nVažno je naglasiti da će završetkom projekta rekonstrukcije Tehničko – ekonomskog bloka biti pušten u pogon centralni sistem klimatizacije u cjelosti za Centralni medicinski blok. Riječ je o međunarodnom tenderu sa kompleksnim zakonskim regulativama i procedurama koje su dodatno usporene izbijanjem pandemije korona virusa, a na njegovoj realizaciji se konstantno i intenzivno radi.\nIskreno nas žalosti činjenica da se naši pacijenti i zaposleni zlouptrebljavaju na jedan vrlo manipulativan način, te koriste u dnevno političke svrhe što ima za cilj izazivanje nepovjerenja građana u zdravstveni sistem Republike Srpske. Nije ljudski koristiti najosjetljivije kategorije za ostvarivanje političkih ciljeva, neutemeljeno optuživati rukovodstvo UKC RS i zaposlene koji su tek nedavno predahnuli od najjačeg talasa korona virusa gdje su mnogi radnici bili po cijele dane u skafanderima i zaštitnoj opremi i po visokim i niskim temperaturama, zaključuju u ovoj instituciji.


Briga za decu bez roditelja\nHraniteljstvo u radni staž\nNIŠ - Nezaposlenim licima koja su spremna da kao hranitelji u svoje porodice prime decu bez roditeljskog staranja biće obezbeđeno penziono osiguranje i mesečna nadoknada od 10.500 za jedno, 17.300 za dvoje i 22.300 dinara za troje dece i beneficije za gradski prevoz i druge prinadležnosti. Zainteresovani za ulogu hranitelja mogu se do 23. januara javiti niškoj filijali Republičkog zavoda za tržište rada ili Centru za socijalni rad.\n- Kada budemo videli konačan broj zainteresovanih za ovaj vid humanijeg i socijalno boljeg zbrinjavanja dece bez roditeljskog staranja, biće napravljena odgovarajuća selekcija, ali je već sada jasno da to ne mogu biti lica koja su krivično kažnjavana, ili nemaju pozitivnu ocenu Centra za socijalni rad - kaže pomoćnik direktora niške filijale Zavoda za tržište rada Dragan Ognjanović.\nOn napominje da će prednost imati lica u srednjoj i starijoj dobi, koja su spremna da na najbolji način odgajaju decu, a ocena njihove mentalne i fizičke spremnosti za tu ulogu dobiće se kroz odgovarajuće testove i neposredne razgovore koje će stručnjaci Zavoda za tržište rada i Centra za socijalni rad obaviti sa licima sa evidencije nezaposlenih koja su zainteresovana da im porodice budu hraniteljske.\nProf. dr Ivan Butković sa Instituta "Banjica" uhapšen zbog mita\nBriga za decu bez roditelja: Hraniteljstvo u radni staž\nBoban Miletić Bapsi pisao Svetozaru Maroviću\nGeneralni štrajk zaposlenih u preduzeću "Avala guma"\nAleksandar Vlahović o izveštaju Antikorupcijskog saveta o privatizaciji u Srbiji\nVojvodina finansira političke stranke\nAdvokat Rajna Andrić o posledicama revizije privatizacije\nAdvokat Milenko Radić: Zakon donet u skladu s Ustavom


Sumnjive rabote Elektroprivrede RS: 6 miliona za savjetovanje uplaćeno misterioznoj firmi iz Sarajeva – BH PORTAL\nOpćina Kalesija po Pozivu Vlade FBiH tražila 80.000 KM, pa dobila ‘krompir’!\n1 feb u 16:32\n„To znači da se radi o firmi koja direktno dogovara poslove. Kad neko nije registrovan na portalu javnih nabavki, on ne može da preuzme ni tendersku dokumentaciju i to su onda vjerovatno postupci koji nisu ni transparentni, gdje se javlja ogromna mogućnost korupcije. Ovo lako mogu biti fiktivni ugovori koji će poslužiti kao osnova za izvlačenje para, a da ništa nije urađeno“, rekao je Vukajlović.\nGrađani BiH pišu IAEA-u zbog planova Hrvatske\nIntenzivirana saradnja HBOR-a i Razvojne banke FBiH\nMinistarstvo sigurnosti hitno traži spisak naručene medicinske opreme i lijekova!


Održan 18. Plivački maraton u Apatinu (FOTO)\nU nedelju, 16. jula, u zalivu Dunava na gradskoj plaži u Apatinu, održan je tradicionalni 18. po redu "Plivački maraton", u organizaciji je Plivačkog kluba "Delfin", a pod pokroviteljstvom opštine Apatin.\nNa programu su bile trke mnogih uzrasnih kategorija, u različitim dužinama, a na maratonu je učestvovalo preko 70 takmičara iz Srbije i okruženja. Organizatori ističu da su zadovoljni ovogodišnjim maratonom, a to su potvrdili i sami takmičari.\nApsolutni pobednik 18. "Plivačkog maratona" u trci na 3000 metara je Laslo Hajdu (Mađarska), drugo mesto osvojio je Stefan Sajko (Srbija), dok je trećeplasirani Dominik Živalj (Hrvatska). Kod dama je titula najbolje pripala Ivani Granoša (Hrvatska), drugoplasirana je bila Marija Dobrošević (Hrvatska), a treće mesto je pripalo Tamari Duduković (Srbija).\nTagovi: plivački maraton plivački klub delfin


Kako objašnjavaju u Agenciji, kontrola je predviđena njihovim godišnjim redovnim planom provere imovinskih karata i osim sudija, proveravaće se i imovina narodnih poslanika.\n"Osim redovne provere, postoji i vanredna, u kojoj Agencija po službenoj dužnosti kontroliše imovinske karte funkcionera, kada procenimo da je to potrebno. Budući da je ovde reč o godišnjem planu, Agencija će tokom ove godine kontrolisati sve izveštaje navedenih funkcionera, pa ćemo po okončanim postupcima obavestiti javnost o ishodu kontrole", kaže za Danas Aleksandra Krstić, portparolka Agencije.\nPrema njenim rečima, sadržinska kontrola podrazumeva da se sve stavke navedene u izveštaju o imovini uporede sa podacima kod odgovarajućih institucija i utvrdi njihova verodostojnost.\n"Sudije su funkcioneri i ne vidim nikakav problem da se i na njih, kao i na sve ostale funkcionere, bez izuzetka, ali i bez diskriminacije, primeni svaka antikorupcijska mera", kaže Dragana Boljević, predsednica Društva sudija.\nI Zoran Ivošević, bivši sudija Vrhovnog suda Srbije, podržava početak kontrole imovine sudija.\n"Sudije, kao i svi drugi građani, treba da budu izloženi kontroli. Ako često slušamo i gledamo da u sudu ima korupcije, onda je kontrola potpuno opravdana. Jer, sudije bi najmanje trebalo da budu korumpirane", kaže Ivošević.\nMalovićeva: Sudije bi trebalo da budu primer\n"Podržavam svaki vid kontrole državnih funkcionera, kao i sudija. Upravo nosioci pravosudnih funkcija bi trebalo, u svakom pogledu, da budu primer ostalima. Taj akt je ujedno preventivni i sistemski mehanizam borbe protiv korupcije, ali i kriminala", kaže za Danas Snežana Malović, nekadašnja ministarka pravde.\nadvokat «afera index» «alternativne sankcije» amnestija «barak obama» beograd «bizarne tuzbe» «bizarni zakoni» bizarno bodovi «brankica stankovic» burke e-uprava echr «elektronska narukvica» facebook «haska presuda gotovini» «haski tribunal» huligani «internet law» «izbor sudija» «kaznena politika» «kucni pritvor» lausevic «lazna dojava» mobing «mreza sudova» «nacrti zakona» «poverenik za informacije od javnog znacaja» «prava radnika» presude privatnost protest «protest advokata» «ratni zlocin» «reforma pravosudja» rehabilitacija restitucija «rodoljub sabic» saobracaj «smrtna kazna» srbija studenti «sudski vestak» «sukob u advokaskoj komori» «tuzilacka istraga» «uros misic» «zakon o zastiti potrosaca» «zakonik o krivicnom postupku» zatvor\nWHERE (post_ID = 2487)


TESCO ostvario veći profit u Mađarskoj - Retail Serbia\nKompanija je u periodu od 1. marta 2015. do 29. februara 2016. godine ostvarila promet od 614 milijardi forinti, što je povećanje od 0,71%. Rezultati su postignuti većim izborom prehrambenih proizvoda, akcijskim sniženjima kao i razvojem manjih formata maloprodajnih objekata. Trgovac je ostvario neto dobit u pomenutom periodu od 14,7 milijardi forinti, dok je godinu ranije taj iznos bio 6,4 milijardi.\nTesco je u Mađarskoj zabrinut zbog nedostatka radne snage koja je sve više izraženija u većini poslovnih jedinica. U prošloj godini kompanija je povećala plate svojim radnicima, ali su se ona razlikovala po regionima u zemlji što je dovodilo i do štrajkova. Prosečna plata u trgovini se trenutno kreće od 129 do 143 hiljada forinti u zavisnosti od pozicije. I pored većih zarada stručnjaci ocenjuju da se sadašnja situacija neće bitno popraviti u skorije vreme.\nOd početka juna tekuće godine Tesco je u Mađarskoj povećao broj objekata u kojima je uvedeno non stop radno vreme, a to su: Budaörs, Debrecin Extra, Extra Budapest, Fogarasi novi hipermarket, Kaposvár Hipermarket, Extra Szeged i Extra Budapest u Vaci ulici.\nI pored nezvaničnih najava da će se trgovac povući iz Mađarske i još nekih zemalja to se nije desilo, a iz kompanije najavljuju nova otvaranja. Tesco je prvu prodavnicu na mađarskom tržištu otvorio 1994. godine, a prisutan je i u Velikoj Britaniji, Francuskoj, Slovačkoj, Češkoj, Irskoj, Kini, Maleziji, Južnoj Koreji, Tajlandu i Japanu.\nDatum poslednje izmene 24 avgust 2016\nTESCO u saradnji sa kompanijom Bingo ušao na tržište Bosne i Hercegovine


EU kreće u bitku protiv navale ilegalnih doseljenika\nGlavni pravci odbrane su aerodromi i morske obale, a zajednička akcija policija "petnaestorice" tesno je povezana i s resorima unutrašnjih poslova 13 zemalja kandidata za članstvo u Uniji\nBRISEL (Beta) - Evropska unija je rešila da krene u odlučnu bitku protiv navale ilegalnih doseljenika, uključujući korišćenje vojnih brodova, aviona, satelita i, posebno, zajedničke pogranične policije, kako su se o ovom poslednjem i konkretno upravo dogovorili ministri unutrašnjih poslova evropske petnaestorice.\nTo konačno treba da usvoje i šefovi država i vlada EU, na junskom samitu u Sevilji, jer će ovo, politički bolno pitanje biti jedno od glavnih tema evropskog samita.\nGlavni pravci "odbrane" na spoljnim granicama su aerodromi i morske obale, a zajednička akcija policija evropske "petnaestorice" je tesno usaglašena i s resorima unutrašnjih poslova 13 zemalja kandidata za ulazak u članstvo Unije. Razlog je jasan: preko tih zemalja na ide najveća navala ilegalnih doseljenika i mafije koja, uz zaradu koja se meri milijardama dolara, "vodi" ovaj podzemni biznis.\nMuke sa švercom cigareta\nPolicije i carinske službe "petnastorice" nastoje da odlučnije spreče krijumčarenje roba, posebno cigareta, o čemu svedoči i najnovija akcija, preduzeta zajedno s kandidatskom zemljom, Kiprom, da se onemogući šverc cigareta, koji posebno ugrožava Italiju. Ovo su potvrdili i zvaničnici Ureda EU za suzbijanje pronevera, koji su, međutim, rekli da nikakve izjave za javnost ne mogu davati kad je reč o zapleni, pre par dana, jednog broda u Sredozemlju, koji je vozio ilegalni tovar cigareta za Crnu Goru. EU je prošle godine pred Svetskom trgovinskom organizacijom pokrenula postupak protiv američkih duvanskih kompanija, smatrajući da su one svesno žmurile pred masovnim švercom sopstvenih cigareta, koje su, izbegavajući evropske granice i poreze, krijumčarskim kanalima prebacivane na tržište EU preko Kipra, Albanije, slovenačke luke Kopar i Crne Gore.\nAlbanija, Turska, severnoafričke zemlje, ali i ceo Balkan, Rumunija, Ukrajina, pa i Rusija (naročito zbog kineskih ilegalaca) tu su glavne "ranjive" tačke. Ako bi se desilo da neka zemlja, kao što se to nedavno dogodilo Italiji, nađe posebno na udaru navale ilegalnih imigranata, onda bi sve zemlje EU i kandidata dodale svu moguću pomoć i to bi se smatralo jedinstvenim evropskim merama. Italijani su, šta više, posegnuli i za jednom vrlo osetljivom merom - parlament u Rimu je prihvatio predlog vlade da svi "vanevropejci", dakle državljani zemalja koje nisu članice EU, kad zatraže boravak ili produženje boravka u Italiji, moraju u policiji, pored svih neophodnih dokumenata, "deponovati" i otiske prstiju.\nMinistri unutrašnjih poslova i pravosuđa EU su već preduzeli neke diskretne ali delotvorne poteze koji nisu bili obnarodovani, a koji su, kako je to sad saopšteno, dali vrlo dobre rezultate. Naime, zajedničkim specijalnim merama policije na 25 evropskih aerodroma, u razdoblju između 24. aprila i 21. maja, sprečen je dolazak 4.500 ilegalnih imigranata na teritoriju EU. To su mahom bili ilegalci iz Kine, Latinske Amerike i Afrike; zaplenjeno je oko hiljadu lažnih pasoša i razbijene su 34 podzemne, mafijaške mreže krijumčarenja ilegalnih doseljenika.\nOva tajna operacija policija EU, nazvanoj "RIO (Risk Immigration Operation)", izvedena i kao ogledna akcija za budući zajednički nastup evropskih snaga reda na spoljnim granicama EU, pokazala je da su glavni tranzitni aerodromi na udaru - Pariz, Milano, Amsterdam i Lisabon.\nNemačka pooštrava kontrolu\nNemačka vlada namerava da, u cilju zaštite od terorističkih napada, pooštri sistem izdavanja ulaznih viza za građane iz 22 zemlje. Pozivajući se na "poverljive dokumente", "Špigl" piše da je ministarstvo unutrašnjih poslova, nakon dogovora sa ministarstvom inostranih poslova, načinilo listu "spornih" zemalja. Da li se i koje evropske zemlje nalaze na listi nije još poznato. Na njoj se, između ostalih, nalaze bliskoistočne zemlje poput Egipta, Irana ili Saudijske Arabije, ali i Avganistan, Pakistan i Severna Koreja. Prema "Špiglu", ministar unutrašnjih poslova Oto Šili nije prihvatio savet stručnjaka za terorizam da na listu stavi i Tursku, iz koje stalno iznova u Nemačku stižu ekstremisti. Turska je, kao i Nemačka, članica NATO.\nItalijanski ministar policije, Klaudio Skajola, objasnio je da su aerodromi glavna mesta na koje navaljuju ilegalni imigranti, iako, kako je rekao, oni pokušaji s mora, naročito prema italijanskim i španskim obalama, izgledaju spektakularniji. Italija je, međutim, bila glavni pokretač ove zajedničke bitke za obuzdavanje navale ilegalnih doseljenika na tle Unije, jer je vlada u Rimu bila primorana da od marta zavede vanredno stanje i zatraži pomoć svih zemalja, kad je više brodova s hiljadama ilegalaca, naročito Kurdima, uprkos svim merama, prodrlo do italijanskih obala.\nFrancuski ministar unutrašnjih poslova Nikola Sarkozi je rekao da se Evropa time ne pretvara u "tvrđavu", već samo hoće i mora da svoje teritorije i građane odbrani od ilegalnih imigranata i jasno razdvoji šta su legalni doseljenici i oni koji zaista iz političkih razloga mogu dobiti azil.\nOva tema je postala i vruć politički problem kad je u više evropskih zemalja došlo do prodora krajnje desničarskih stranaka na izborima, i to najviše zahvaljujući tome što su umeli da iskoriste nezadovoljstvo građana EU zbog kriminala i nesigurnosti, izazvanih naročito od doseljenika iz islamskih zemalja.\nPalestinci oslobodili osumnjičenog za ubistvo izraelskog ministra\n"News Week" o dvostrukoj ulozi Pakistana


Nikolas Abot i Ulrika Rikardson, britanski ambasador na Kosovu, i koordinatorka Ujedinjenih Nacija za razvoj na Kosovu\nBritanska ambasada i organizacije za razvoj Ujedinjnih Nacija na Kosovu pokrenule su projekat pod nazivom „Povratak u normalu na Kosovu“, vredan 2,5 miliona dolara. Projekat se odnosi na pružanje pomoći zadravstvenom i obrazovnom sistemu u cilju, kako je rečeno, oporavka Kosova od pandemije koronavirusa i povećanja otpornosti za buduće talase.\nPokrenut je u konsultaciji sa Ministarstvom zdravlja i Ministarstvom obrazovanja u Vladi Kosova, a sprovešće ga agencija Ujedinjenih nacija na Kosovu – UNICEF, UNFP-a, UN Women i Svetska zdravstvena organizacija.\nCilj je kako je rečeno „jačanje otpornosti kroz siguran i sveobuhvatan povratak u normalu u zdravstvu i obrazovanju nakon prvog talasa koronavirusa“. Projekat finansira Britanska ambasada na Kosovu.\n„Ovo nije veliki program koji podrazumeva reforme, toga je već bilo puno. Ovo je trenutna, brza podrška zdravstvenom i obrazovnom sistemu zbog posledica Kovida 19. Ujedinjeno kraljevstvo razume potrebu za ovakvom podrškom i zadovoljstvo mi je što ovo započinjemo, iako su razgovori započeti tek pre par meseci. Mi smo spremni, a zahvaljujem se i Kosovskom timu UN-a na njihovom radu. Šta ovo znači za ljude? Nadam se da ćemo ojačati i učiniti otpornijim zdravstveni i obrazovni sistem na način da se svima pruži podrška“, rekao je za Glas Amerike Britanski ambasador na Kosovu Nikolas Abot.\nKoordinatorka Ujedinjenih Nacija za razvoj na Kosovu Ulrika Rikardson rekla je za Glas Amerike da će se projekat, kad je u pitanju zdravstvo, fokusirati na jačanje kapaciteta za otkrivanje koronavirusa kroz regionalne laboratorije u Gnjilanu i Prizrenu i mobilne rendgen stanice u Gračanici kao i na promocijipouzdanih Kovid 19 poruka i preventivnih mera. Poseban fokus projekta biće, kako je kazala, na mladim ženama i devojkama, kao i na učenike koji nemaju uslove za praćenje onlajn nastave.\n„Mi smo se udružili da odgovorimo na dva velika izazova. Jedan je uticaj Kovida 19 na zdravstveni sistem i to ne samo kada je Kovid u pitanju već i uticaj koji je imao na lečenje drugih bolesti. Ovde mislimo pre svega na žene, odnosno seksualno reproduktivno zdravstvo, trudnice koje nisu mogle da dobiju usluge koje su im potrebne. Sledeće je uticaj Kovida na imunizaciju. Neka deca nisu mogla da se vakcinišu redovnom vakcinacijom zbog situacije nastale Kovidom 19. Drugi je obrazovanje. Preko 300 000 dece različitog uzrasta šest meseci nije pohađalo nikakvu školu. Neka od ove dece imaju sreće, žive u dobrim, imućnim porodicama, imaju laptopove i pristup internetu, ali ima i one dece koja nemaju ovakve mogućnosti“, rekla je Ulrika Rikardson.\nCeremoniju potpisivanja projekta „Povratak u normalu na Kosovu“, koji će trajati 6 meseci, pratio je putem video bima i generalni sekretar Ujedinjenih nacija Fonda za oporavak od Kovida 19 Jens Vandel, koji je kazao da se „svet suočava sa nezapamćenom ljudskom krizom i da Kosovo nije izuzetak“.\nUčenici ponovo u školskim klupama, ali ne i đaci u sistemu Republike Srbije


Za luksuzne nekretnine nema krize02 Jun\nDok tržište nekretnina trese kriza, u kompaniji "Stratex", koja vodi projekat izgradnje rezidencijalnog kompleksa vila na Zavali kod Budve ("Dukljanski vrtovi"), uspeli su samo tokom minulog meseca da prodaju četiri luksuzna apartmana. Višemilionski kupoprodajni ugovori su zaključeni, a cena kvadrata ...\nIzbegnite rizike pri kupovini stana21 May\nKupovina stana, bez obzira da li je u pitanju nova ili stara gradnja, uvek sa sobom, u manjoj ili većoj meri, nosi određeni rizik. Zbog toga ćemo vam ovom prilikom otkriti šta sve morate znati kako bi kupovina nekretnine bila oslobođena većih problema. Ove informacije je potrebno znati čak i kada ...\n„Clausula intabulandi“ – važna izjava za uknjižbu stana15 May\nKada je u pitanju kupoprodaja stana, kuće ili poslovnog prostora „clausula intabulandi“ jeste izjava kojom prodavac nekretnine iskazuje svoju saglasnost da se kupac tog istog stana ili kuće može uknjižiti u katastru nepokretnosti kao novi vlasnik, bez njegove naknadne saglasnosti i prisustva. To ...\nHapse građevince zbog PDV?15 Apr\nUgovori o zajedničkom ulaganju sklopljeni u poslednjih šest godina pod lupom Poreske uprave. Nijedna firma dosada nije plaćala ove dažbine poreznici češljaju građevinske firme. Traže ugovore o zajedničkom ulaganju na koje žele da naplate porez na dodatu vrednost u Privrednoj komori Srbije. ...\nKupovina starih stanova i prenos Infostana20 Mar\nSvi oni koji su kupili ili planiraju da kupe stan u staroj gradnji, tj. stan koji je već bio u prometu, nakon isplate ukupne kupoprodajne sume prodavcu i ulaska u posed nekretnine moraju obratiti pažnju na još jedan veoma važan korak, a to je prenos komunalija i ostalih računa na ime novog vlasnika. ...\nDurmitor na prodaju za 2,8 mil €18 Mar\nPodgorica - Stečajna uprava Ski centra Durmitor raspisala je novi oglas za prodaju hotela sa zemljištem i 13 bungalova na Žabljaku, po početnoj ceni od 2,8 miliona evra. Potencijalnim kupcima Stečajna uprava ponudila je hotel "Durmitor", ukupne površine od 2,37 hiljada kvadratnih metara, zemljište ...\nKupoprodaja stanova nemoguća bez potvrde iz katastra16 Oct\nKupoprodaja stanova, koji su legalno zidani, ali nisu uknjiženi u katastar, u poslednjih desetak dana nije moguća. Naime, sudovi ne overavaju takve ugovore, već traže od klijenata posebnu potvrdu da nekretnina ne podleže Zakonu o posebnim uslovima za upis nelegalnih objekata u vlasničku evidenciju, ...


Lidder nova verzija 10.75, april 2019. - Program za knjigovodstvo i računovodstvo\n– PDV evidencija i mnoga različita tumačenja\nKako svi vidimo, propisi u vezi sa POPDV su na snazi već skoro godinu dana, ali, i dalje mnogi misle da u PDV evidenciju treba da ulazi i SVE što nema veze sa PDVom samo zato što neki tumači propisa i dalje tako tumače propise u kojima to ne piše. Greška u tumačenju nastaje delom zato što su propisi napisani tako da ih je potrebno tumačiti i to, izgleda, namerno. Zašto ovo sada pominjemo? Zato što će do praktičnih posledica nejasnih propisa i nestručnih tumačenja raznih savetnika doći ubrzo, kada kontrole budu počele, a što je najavljeno za jun 2019. godine.\nU pravilniku piše da u PDV evidenciju treba da ulaze dokumenti koji imaju veze sa PDVom i koji imaju račun koji govori o tome. U Lidderu, ostala dokumenta (obračuni isplata, izvodi i slično) automatski neće ulaziti u PDV evidenciju, a mogu se unositi ručno, ako neko baš hoće da posluša tumače koji nemaju nikakvu odgovornost, niti trpe posledice zbog takvih tumačenja.\nPozivamo Vas da nam pošaljete Vaše mišljenje na ovu temu koja će uskoro ponovo biti vrlo aktuelna. Radionice koje smo pravili u vezi sa POPDVom ćemo ponoviti, ako bude interesovanja.\n– Ukidaju se finansijske maloprodaje\nTumačenje ministarstva finansija (011-00-00128/2019-16 od 1.4.2019.godine) je razrešilo “dilemu” da li se mora voditi robno knjigovodstvo u maloprodajama: Robno se mora voditi. Povodom toga, neophodno je da svi korisnici Liddera koji vode finansijsku maloprodaju pređu na robno vođenje. Sve opcije koje su vezane za finansijsku maloprodaju moraju biti isključene i takav rad u Lidderu više neće biti moguć, s obzirom na to da nije zakonit i to bez dileme. Odsustvo mogućnosti za vođenje finansijskih MP u Lidderu će se desiti na početku poslovne 2020. godine. Što se zakona tiče, prelazni rok ne postoji, robno knjiigovodstvo u MP je obaveza.\n– Alternativni naziv dokumenta profakture\nU Lidderu se dokument profakture može štampati sa naslovom “PROFAKTURA”, kao i pod naslovom “PREDRAČUN” što zavisi od opcije u firmi koju sami određujete i koja može, ali ne treba da se menja pri radu kada se jednom odlučite. Dodatno, moguće je svaku profakturu bez obzira na stanje ove opcije štampati pod naslovom “PONUDA” tako što koristite odgovarajuću komandu (3-broj tri) pri izradi profakture. Od sada je omogućeno da ovaj alternativni naslov profakture (Ponuda) sami izmenite u opcijama. Ima raznih potreba, pa smo omogućili da firma sama odluči hoće li se profakture sa alternativnim naslovom zvati PONUDA ili nekako drugačije. Pripazite samo da greškom ne stavite u polje alternativnog naslova profakture – “faktura” jer će doći do zabune iako će broj profakture imati broj i oznaku iz vrste dokumenta 7, jer dokumenti izgledaju skoro isto. U svakom slučaju, kada i ako promenite unapred definisani alternativni naslov profaktura, sve profakture koje su označene da nose alternativni naslov će imati promenjen naslov, što podrazumeva i profakture koje su već izdate pa mislite i o tome.\n– Obaveštavanje o novim narudžbinama\nOmogućeno je podesivo i automatsko obaveštavanje o novopristiglim narudžbinama sa Lidder B2B portala. Opcije terminala su dobile novu sekciju u kojoj se nalaze parametri za podešavanje obaveštavanja na tom terminalu. Da bi obaveštavanje radilo neophodno je i da se uključi i opcija/dozvole za operatera, te će Lidder ako su na tom terminalu obe opcije uključene (i za terminal i za operatera), kada je ulogovan taj operater davati obaveštenje o novim narudžbinama.\n– Bolja štampa interaktivnih izveštaja\nOmogućili smo da se interaktivni tabelarni izveštaji iz Liddera mogu štampati (na papir, na PDF, na mail) na više načina, jer se razlog i upotreba tako štampanog izveštaja razlikuje od potrebe, pa nekome više odgovara mali font i gusti raspored, dok nekome ne. U prethodnoj verziji omogućili smo nov način štampe svih izveštaja na mail i PDF, i to tako da ih sada možete postaviti da budu i u polegnutom, kao i u A3 formatu i kombinovano.\nSada smo za sve izveštaje dodali novu logiku rasporeda kolona, skaliranja i broja kolona koje se automatski stavljaju na stranu. Kod većine izveštaja po fabričkim podešavanjima sve je ok, međutim svi podešavamo izveštaje po svojim potrebama i odatle potreba za više načina štampe: Kod prevelikog broja kolona veličina slova se previše smanjuje, pa preporučujemo da u takvim slučajevima koristite polegnuto štampanje, kao i štampanje na A3 i polegnito.\nAko “štampate” na PDF, format stavite na A3 jer se tako pri pregledu na ekranu sadržaj lako zumira. Nije neophodno da se držite standardnog A4 formata. A3 i A4 format se pri samom startu štampe u Lidderu (ono poznato, “pritisni enter kada je printer spreman”) menja pritiskon na F3 i F4. Da li je štampa polegnuta na odabranom formatu ili ne, određuje se pritiskom na “L” taster. Naravno možete ovo i mišem, samo traje duže. Ako ipak želite da imate veći font i više kolona u isto vreme, pa da izveštaj po horizontali ide na više strana, držite Shift taster dok pritiskate Enter za početak štampe. Shift će Vam pomoći i ako želite da izveštaji sa malo kolona budu sa manjim fontom npr. Dakle, Shift komanda daje malo drugačiju štampu od fabrički postavljene. Na veličinu slova na štampanom ili PDF izveštaju utiče od sada i podešavanje veličine slova na ekranu, što svaki operater definiše za sebe. Na izgled izveštaja utiče i odabir stila štampe na printer izlazu na kome štampate, kao i opcioni odabir vidljivosti linija u meniju izveštaja.\nDodatno, izveštaji štampaju svaki red podataka u jedan red na papiru ili PDFu, ali ako želite da na izveštajima neki nazivi artikala ili komitenata ipak budu odštampani celi pa treba da bude u više redova (i time izgleda dosta neurednije) to možete postići upotrebom tastera Ctrl dok pritiskate Enter za početak štampe.\nPostoje i dodatni tehnički načini da se izveštaji prilagode (da se zada šifra za pristup PDFu, npr), ali to zahteva i manju tehničku stručnost pa ako Vam i to treba javite nam se za uputstvo, da ne dužimo o tome ovde, u novostima.\n– Precizniji IOS\nIzvod Otvorenih Stavki za račune iz prethodnih godina, kojima je valuta u ovoj poslovnoj godini, od sada pri štampi prikazuje stvarni datum fakture, a ne datum prenosa u ovu godinu.\n– Interni Obračun PDVa samo na razliku\nU slučaju kad radite ulaz dobara i usluga (VD 2 ili 72) na kojima nije iskazan PDV po osnovu čl.10, a imate već uplaćen avans i proknjiženu avansnu fakturu od dobavljača sa urađenim internim obračunom PDVa, po dobijanju konačne fakture nakon unosa stavki sa fakture i zatvaranja iznosa avansom koji imate uplaćen (komanda A) potrebno je komandom Shift+C napraviti interni obračun PDVa. Lidder će Vam od sada postavljati pitanje „Da umanjim porez za porez iz avansa?“ gde treba odgovoriti potvrdno kako biste imali interni obračun PDVa samo na razliku po fakturi koja nije pokrivena avansom.\n– Nova mogućnost kod štampanja izveštaja o NZP\nZa sve one koji bankama šalju spisak zaposlenih i iznosa za isplatu, a uplaćuju jedan iznos, dodali smo novu mogućnost. Sada u okviru koraka 4.3 kod obračuna isplata, Izveštaj o NZP se može štampati i samo za selektovane redove. Podsećamo da pojedinačne redove možete selektovati kombinacijom Ctrl+Click na podatak/red.\n– Još lakše arhiviranje preduzeća na serverima po danima\nLidder će na serverima koji se nikad ne gase od sada automatski postavljati tekući dan kada se uđe u snimanje preduzeća po danima.


Poplave odnose živote i u Brazilu | Glas javnosti\nPočetna > Svet > Poplave odnose živote i u Brazilu\nSAO PAOLO - Najmanje 24 osobe nastradale su u poplavama, a jake kiše ne prestaju da padaju u delovima brazilske države Sao Paolo.\nKiša pada od 1. januara, a prema prognozama meteorologa ovakvo vreme moglo bi da potraje do kraja sedmice.\nPoplave su prouzrokovale brojna klizišta, a dodatne poteškoće prouzrokovalo je popuštanje brane Majripora, saopštili su zvaničnici službe za civilnu zaštitu, a preneo Si-En-En (CNN). Najteže pogođen poplavama je grad Sao Žoze duš Kampuš, oko 100 kilometra od grada Sao Paola.\nBrazil je ove godine pogođen neuobičajenim obilnim padavinama, a vlasti su saopštile da je zbog poplava u četiri države na jugoistoku zemlje, do sada više od 30 osoba poginulo, dok je bez kuća ostalo više od 100.000 ljudi.\nU snažnoj oluji poginulo je 10, a teško je povređeno sedmoro ljudi u provinciji Manika, u centralnom Mozambiku. Oluja je uništila više od 100 kuća i električne stubove, prenela je agencija Rojters. Sedmoro poginulih bili su pripadnici verske sekte koja se okupila na verskom sastanku ispod drveta.


Novi sastav Vlade Unsko-sanskog kantona imenovan je prije mjesec dana, ali, sudeći po riječima Huseina Rošića, premijera USK, izvjesna je nova rekonstrukcija.\nGovoreći za portal Klix Rošić je kazao da je prilikom izglasavanja Vlade dogovoreno da će deset poslanika u SkupštiniUSK iz opozicije podržati rad Vlade u narednih 100 dana.\nOdmah nakon tih 100 dana ponovo ćemo sjesti i dogovoriti principe djelovanja do kraja ovog mandata. Postoji i mogućnost da će predstavnici opozicijskih stranaka koje podržavaju Vladu ući u izvršnu vlast i moja procjena je da će ovaj sastav Vlade biti izmijenjen u jednom dijelu te da će on nastaviti raditi do kraja ovog izbornog ciklusa .\nAktuelni premijer kaže da je u Vladi USK u pripremi nekoliko zakonskih rješenja koja će biti mjera Vlade s ciljem zaustavljanja negativnih trendova u budžetu i to : Zakon o uštedama, Zakon o platama direktora javnih ustanova i institucija, Izmjenama i dopunama zakona o platama javnih zvaničnika, a u pripremi je i Zakon o turizmu.\nPrema Zakonu o platama direktora javnih ustanova i institucija čiji je osnivač kanton, direktor neke ustanove ili institucije moći će imati maksimalno tri prosječne plate. U narednih nekoliko dana taj bi zakon trebao biti u formi nacrta, a polovinom septembra bi trebao biti u proceduri. O čemu se tu radi: ja primjerice kao premijer imam platu od 2.900 KM, a imate direktora koji imaju platu od 7.000 KM. To je nedopustivo, kazao je Rošić za klix.


Ubedljiv poraz rukometaša Radničkog - Ritam Grada - vesti Kragujevac\nHome Sport Ubedljiv poraz rukometaša Radničkog\nUbedljiv poraz rukometaša Radničkog\nRukometaši Radničkog nastavili su seriju poraza u plej-ofu Super lige i na gostovanju Dubočici iz Leskovca (34:25), pa su i dalje prikovani za dno tabele.\nDomaćin je sve vreme bio u prednosti, koja je već u 27. minutu postala dvocifrena (17:7). U nastavku susreta vođstvo Leskovčana išlo je i do 13 golova razlike, a Radnički je u finišu uspeo samo da se domogne jednocifrenog poraza.\nU narednom kolu Radnički gostuje Partizanu.\nPrethodni članakBrejk rukometašica u Nišu\nSledeći članakFudbalerima Radničkog bod u Dobanovcima